
NEŠTO O ŽIVOTU OSA POTAJNICA 

Napisao Milan K a m a n (Nova Gradiška) 

Sa 3 slike 

Ichneumotiidae, Agriotypidae, Braconidae , Stephanidae , Evani- 
dae 7 Trigonalidae, Chalcididae i Proctotrupidae — to su znanstvena 
imena za osam porodica jednog posebnog, ali mnogobrojnog i razno¬ 
likog skupa opnokrilaca, koje zovemo osama potajnicama. bve su 
to od reda paraziti: ženke ulažu potajno svoja jajašca u larve raznih 
kukaca, a katkada čak i u pauke i stonoge. Danas ih je poznat već 
toliki broj, da tačno poznavanje svih tih vrsta zahtijeva već iskusno 
specijaliziranje. Stručna literatura o osama potajnicama raste vid¬ 
ljivo iz godine u godinu, a monumentalna djela o njima Oplisculci 
Ichneamologica i Opuscala Braconologica sa^ tablicama određivanja 
i opisima do danas poznatih vrsta, nisu još uvijek završena. 

Ose potajnice daleko zaostaju ljepotom svojega tijela za lepti¬ 
rima i kornjašima (tvrđokrilcima). Stoga se za njima ni ne otimaju 
toliko amateri, koje tamo privlače ljepote boja, koliko entomolozi od 
struke, koji nalaze baš ovdje mnoštvo bioloških zanimljivosti, da je 
punini pravom rekao jedan stručnjak, da se ovdje nailazi na toliko 
prilika za naj različiti ja biološka i fiziološka opažanja i istraživanja, 
kao ni u jednom drugom skupu kukaca, a sve to dočarava čovjeku 
posebni svijet čudesnih osebujnosti. 

Iako se mnogi entomolozi njima pobliže ne bave, ipak gotovo 
svi, a napose pak lepiđopterolozi (proučavatelji leptira) znaju o 
njima pričati čitave jadikovke. Zamislite sebi. samo ovo. razoča¬ 
ranje: odgajate kod kuće gusjenice kakvih ređih leptira i već se 
unaprijed veselite, kakvim ćete lijepim, posve netaknutim egzeni- 
plarima popuniti svoju zbirku, kad li su se jednoga dana, umjesto 
da se iz kukuljice razvije gotov leptir, po škatulji razmilile same 
ose potajnice. 

Znanstveni naziv porodice Ichneumonidae u vezi je sa pričom o 
ihneumonu, poznatoj egipatskoj zvjerki, koja se zavlači krokodilu 
dok spava u tijelo, pa mu tako izjeda čitavu utrobu. Dok je ovo 
za tu kunu tek pusta priča, to nasuprot način života ne samo poro¬ 
dice Ichneumonidae već i čitavoga skupa osa potajnica tome pot¬ 
puno odgovara. 

Sve su ose potajnice paraziti, i to u larvalnom stadiju u lar¬ 
vama drugih kukaca, ponajviše leptira. Dosta ih često nalazimo u 
larvama mnogih opnokrilaca i tvrdokrilaca, nisu rijetke ni u lar¬ 
vama dvokrilaca, dok ih naprotiv vrlo rijetko nalazimo u pravo- 
krilaca. 

Ženke ulažu svoja jajašca lijegalicom pocl kožu domaćina, rjeđe 
na površinu kože; u tom se slučaju larva ose potajnice, čim se 
izleže, sama odmah zavuče pod kožu svoga domaćina. 

Moramo se prosto diviti finoći osjetila ovih sićušnih opnokri- 
laca. Nema toga zaklona, koji hi mogao od njih sakriti njihove žrtve, 
a da ih oni ne bi pronašli. Čak ni pod korom đrveta! Što više, ose 
potajnice poznaju i to, da li je njihove žrtve već posjetila njihova 
svojta i nadarila ih svojim jajašcima ili ne. 

Kakogod su ose potajnice vrlo česte pojave u prirodi, imamo, 
dosta manjkavih opažanja, kako se pojedine vrste vladaju pri od¬ 
laganju jajašaca u svoje žrtve. One vrste, koje imaju osobito dugu 
lijegalicu, upru se o svoje prednje noge, zadak podignu okomito u 
vis, protegnu ga, što više mogu, a lijegalicu stave okomito na svoju 



SI. 1 Osa potajnica (Rfizssa persuasovia) ulaže kros drvo jaja u larvu ose drvarice (Sirex) 

(Po Schmiedeknechtu) 

žrtvu. Ulaganje jajašaca u slobodne larve traje vrlo kratko vrijeme, 
no mnogo dulje traje, nalazi li se larva na pr. u tvrdom drvetu. Tu 
se zna takva osa potajnica time pozabaviti i po nekoliko sati, za 
koje je vrijeme gotovo prikovana za ono mjesto. Odlični poznavalac 
ovoga, skupa kukaca O. Schmiedeknecht veli na jednom 
mjestu, da mu je ostala neriješena zagonetka, kako stavljaju neke 
tropske ose potajnice jajašca u svoje žrtve lijegalicom, koja je bar 
deset puta dulja od njihova tijela. 

Domaćin, bolje reći žrtva, pošto je dobio pod svoju kožu ja¬ 
jašca budućih svojih parazita, čini se, da u prvo vrijeme ni ne osjeća 
to svoje novo stanje. Kad se mlade larve osa potajnica izlegu u 
svojem domaćinu, ne napadaju odmah sve organe. To bi bilo kobno 
ne samo po njihova domaćina, nego i po njih. Strada li prije vre¬ 
mena domaćin, stradaju i one, zato je i udešen njihov parazitski 
život tako, da uzdrže svoga domaćinu u životu sve do momenta, 
kada su one potpuno razvijene, pa se mogu odmah i zakukuljiti. 


Stoga mlade larve troše u svom domaćinu najprije samo mast, ka¬ 
snije mišiće, a probavilo, žile, živci i slično dolazi posljednje na red. 
To pripada gozbi zadnjih dana i tek sada je zapečaćen život jadnoga 
domaćine. Sve se pojede, a preostane samo tanka hitinska koža, kroz 
koju provale odrasle larve ose potajnice, da se pokraj leša svoga 
domaćina zakukulje. U mnogo slučajeva dogodi se ovo domaćinu 
istom onda, kad se već zakukuljio. 

Često nailazimo ovdje na jedan još zanimljiviji biološki pojav, 
a to je, da, pošto jedna vrsta ose potajnice uleže svoja jajašca 
u domaćina, dođe onamo druga vrsta ose potajnice i ta opet 
uloži svoja jajašca, ali u larve one prve parazitične ose po¬ 
tajnice. Dakle u parazita prvoga ste.pena uselio se par a- 
zit drugoga s tepena, ili, kako se ovaj u nauci zove: h i p e r- 
parazit. 



SI. 2 Leš gusjenice kupusara sa saprecima ose potajnice 


Gotovo svaki od vas pozna osu potajnicu Apanteles glomeratus, 
koja ulaže svoja jajašca u gusjenice kupusara (Pieris brassicae). 
Po voćkama ili plotovima našli ste toliko puta već mnoge uginule 
gusjenice toga leptira, a oko njih svu silu žućkastih zapredaka po- 
menute ose potajnice, koje mnogi laik posve krivo drži za »gusje- 
ničja jaja«. Odnesemo li više takvih gusjenica kući i tamo spre¬ 
mimo u boce, pustivši ih, da se iz zapredaka razviju ose potajnice, 
vrlo ćemo se začuditi, kad jednoga dana ugledamo na staklu boce 
dvije vrste osa potajnica: uz Apanteles glomeratus (iz porodice Bra¬ 
co ni da e), koju smo i očekivali, još jednu drugu, za koju nismo 
ni mislili, da je i ona ovdje čekala razvoj, a to je Hemiteles fulvi- 
pes (iz porodice 1 chneumonidae). Hemiteles je ovdje hiper- 
parazit parazita Apanteles-a,. 

Poznate su babuške na ruži, koje stvara ružin babuškar 
(Rhodites rosae ). Spremite li više ovakvih babušaka u bocu, da 
iščekate, da vam izlete ose babuškare, doživjet ćete također jedno 
iznenađenje: uz ružine babuškare naći ćete četiri vrste osa potaj¬ 
nica: Orthopelma luteolator (iz porodice lchneumonidae). Oligo- 
sthenus stigma, Torymus bedeguaris i Habrocytus bedeguaris (iz 

porodice ChalcicLidae). Pitanje je sada: u koga parazitiraju ove če¬ 
tiri ose potajnice? U babuškara, ili su neki od njih hiperparaziti. 
Ako jesu, u koga? A nije li možda koji od njih i parazit hiper- 
parazit a, dakle parazit trećega stepena! To su sve još 
pitanja, na koja očekujemo odgovor. 

Veličina pojedinih vrsta potajuica zavisi često o veličini nji¬ 
hovih domaćina. Baš ova varijacija u veličini pravi dosta poteškoća 
u determinaciji ovih vrsta. 

Zanimljive su rezultate dala istraživanja o duljini trajanja 
razvoja pojedinih vrsta. Ovo je uvijek usko vezano o trajanje raz- 


vs *r 



voja njihovih domaćina. Najbolje dokaze zato daju neke velike 
vrste, koje se potpuno razviju već za tri sedmice, dok mnoge posve 
sićušne vrste trebaju i godinu dana za svoj razvoj. 

Samo se sobom razumije, da ovakav brojni skup kukaca, koji 
svojim parazitičkim načinom ugrožava toliku množinu drugih, naj- 
različitijih kukaca, ima važnu ulogu u prirodi. O osama potajni- 
carna treba da vodi i te kakvu brigu i čovjek-gospodar, jer pre¬ 
težni dio tih larva, koje uništavaju ose potajnice, uništavaju nje¬ 
gove šume, vrtove i polja. Ali i tu moramo paziti, da ne stvorimo 
baš prebrzo svoj sud, ocijenivši odmah svaku osu potajnicu kao 
»korisnu« (razumije se: za naše gospodarstvo). Samo jedan primjer. 
Da je Apanteles glomeratus koristan nema sumnje, ali ne znam, 
da li bismo to isto mogli reći i za Hemiieles fulvipes. Ali je izvan 
svake diskusije, da su ose potajnice i te kakav važan faktor u odr¬ 
žavanju harmonije u prirodi. Cim se u šumi pojave gusjenice u 
tolikoj mjeri, da ozbiljno ugroze egzistenciju šume, odmah dolaze 


u akciju ose potajnice, umnoživši se i ove u istoj mjeri. Sada odmah 
stradaju gusjenice, a kako onda druge godine nema toliko leptira, 
a prema tome ni gusjenica, da bi sve ose potajnice mogle odleći 
svoja jaja, stradaju i ove. Priroda je postigla ono, što je htjela: spa¬ 
šena je šuma, održan je toliki broj gusjenica, koji ne ugrožava egzi¬ 
stenciju šume, a održan je i toliki broj osa potajnica, koji će naći 
dovoljan broj domaćina za svoje mlade, a da pri tome ne ugrozi 
egzistenciju gusjenica. 

Originalni su pokušaji, da se neke vrste osa potajnica upotrebe 
za biološko pobijanje raznih štetočina. Time su počeli u Americi, 
gdje su se ugnijezdili mnogi evropski kukci i silno se umnožili, jer 
nisu tamo naišli na svoje naravne progonitelje. Tu su sada kušali, 
da protiv takvih šumskih štetočina na pr. glavonje ( Lymantria 
dispar) i zlatotrbe prelje (. Euproctis chrysorrhoea ) upotrebe 
one ose potajnice, koje u Evropi ugrožavaju njihove gusjenice. Već 
prvi pokušaji imali su nekoga uspjeha. Nijemci su kasnije počeli u 
svojim latoratorijima da na veliko odgajaju sitnu osu potajnicu 
Trichogranitna, puštajući tako milijune tih osa u zaražene šume, 
koje su napale gusjenice. To su sve samo prvi počeci, a kako su već 
ovi pokazali uspjeha, nastavljaju se u tom pitanju daljna istraži¬ 
vanja i daljni pokusi. 

Napisao sam ovo malo redaka, da skrenem našim entomolozima 
amaterima pažnju na ovaj zbilja biološki vrlo zanimljivi skup ku¬ 
kaca. Odgajajući entomološki materijal za svoje zbirke dolaze ento¬ 
molozi vrlo često u dodir i sa ovim kukcima. Neka se odviše ne 
ljute, ako im iz gusjenica leptira izađu ose potajnice. 

Ta i ovi kukci spadaju u entomološku zbirku, i to upravo uz 
one kukce, iz čijih su se larva izlegli. To će odmah biti prvi početak, 
da se u entomološke zbirke naših amatera, uz suhoparnu sistema¬ 
tiku, unese malo i biologije. 


JEDAN NEOBIČAN ARHIV U PRIRODI 

Napisao: Pavle Černjavski 
Sa 1 slikom, 1 tabelom znakova i dva dijagrama 

Jednom prilikom, kad sam u okolini Skopija vadio iz laporca 
fosilne biljke, pitao me je jedan seljak, da li tražim neku rudu. 
Ja sam mu pokazao jedan vrlo jasan i krupan otisak hrastova 
lista. Seljak je pogledao u otisak, okrenuo ga na jednu pa na drugu 
stranu, pogledao prema svetlosti i rekao, da ništa ne vidi. Onda sam 
olovkom obeležio na otisku konture lista i zapitao, da li ima 
sličnosti između obeležene konture i hrastova lista. Seljak je čučnuo 
pored mene i dugo, pažljivo zagledao u otisak, a posle odjedanput 
se lupio šakom po čelu i uzviknuo: 

— Jest, vala, vidim! Evo ga! 

Svega je 20 godina proteklo, odkada je Šveđanin Post (1916) 
počeo primenjivati za istraživanje tresavskih naslaga analizu pole- 

novih zrnaca. Tada se nisu seljaci, nego naučnjaci lupili po glavi, 
jer su već odavno, mnogo ranije od 1916. godine zapažena polenova 
zrnca u tresetu, ali tome se nije poklanjalo mnogo pažnje i niko 
nije mislio, od kolike su uistinu vrednosti polenova zrnca u tresetu. 

Za 20 godina ova analiza polenovih zrnaca dala je odlične re¬ 
zultate i odavno je već izašla iz okvira istraživanja samo treseta. 
Sad se istom metodom istražuju uopšte sve glacijalne i postglaci- 
jalne slatkovodne naslage, a-počelo se raditi i sa naslagama stari¬ 
jega porekla. Sada su ponovo i mnogo više progovorile tresavske, 
barske i jezerske naslage, i dale su biljnom geografu i paleobota- 
ničaru jedno moćno oruđe za poznavanje prošlosti. 



Polenova srnca 320 - 2So (Foto.‘ Florschutz’a) 


Svima je verovatno poznata pojava cvetanja koci lešnika (Co- 
rylus avellana). Kod njega u proleoe svaka zrela resa pri dodiru 
ispušta polenov prali u obliku žućkastoga oblaka. Isto tako većina 
evropskog šumskog drveća pušta u proleće ogromnu količinu pole¬ 
nova praha u vazduh, a vetar prenosi taj prali sa jednoga cveta 
na drugi. Na taj se način vrši oprašivanje kod aneniofilnog 
drveća i šiblja. Samo kod nekolicine entomofilnog šumskog 
drveća, na pr. kod lipe i vrbe, ulogu prenošenja polenova praha 
primili su insekti. Vetar nadaleko po okolini nosi oblake polenovih 
zrnaca anemofilnoga drveća. Poradi svoje, iako neznatne, težine 
polenova zrnca polagano padaju, kao kakva kišica. Polenov se prah 
iz takve kišice nagomilava u barama i jezerima i ne raspada se 
u tresetu i mulju, gde je izolovan od razornoga delovanja spoljaš- 
njega vazđuha. Na taj način u njima se kao u nekom arhivu pri¬ 


i 


kupi jaju godišnje naslage polenovih kiša, koje po svom sastavu od¬ 
govaraju sastavu šuma u okolini tresave, bare ili jezera. Svaka 
nekadašnja promena u sastavu okolnih šuma izazivala je promenu 
u sastavu polenovih kiša. 

Metoda analize polenovih zrnaca u tehničkom pogledu je vrlo 
jednostavna, jer se pokazalo, da od celokupnoga broja polenovih 
zrnaca nekadašnjih polenovih kiša u svakoj probi ostaju dobro 
očuvana i odredjiva većinom samo polenova zrnca šumskoga dr¬ 
veća. 

Polenova zrnca imaju mikroskopske dimenzije i vrlo su razno¬ 
vrsnoga oblika. Spol ja su ova zrnca retko glatka, a češće sa razno¬ 
vrsnim izraštajima. Kod nekih četinara (bora, smrče i jele) svako 
je polenovo zrnce opremljeno sa po dva mjehurića, koji mu omogu¬ 
ćavaju dugo lebdenje u vazduhu. Spoljašnja opna polenovih zrnaca, 
ekzina, vrlo je otporna i služi za zaštitu od spoljašnjih nepovolj¬ 
nih prilika (od vlage). Zbog te osobine polenova se zrnca ne raspa¬ 
daju lako. 


# 

— bor (Pinus) 

= jela (Abies) 

= šmrca (Picea) 
= bukva (Fagus) 
=r hrast (Quercus) 
= lipa ( Tilia) 


® 

□ 

Tabela znakova 


= brest (Ulmus) 

— breza (Betula) 
= jova (Alnus) 

— grab (Carpinus) 
= vrba (Salix) 

= lešnik (Corylus J 


Da se ova polenova zrnca odrede, treba samo skuhati jedno 
parče treseta ili mulja u lužini, a zatim jednu kap dobijene tečnosti 
staviti u kap glicerina na staklenu ploču. U takvom se preparatu 
pod mikroskopom lako određuju polenova zrnca. 

Analiza svake probe daje polenove spektre, u kojima su grafički 
pretstavljeni brojni odnosi polenovih zrnaca svih vrsta drveća za¬ 
stupljenih u probi. Dakle uzimajući iz neke tresave ili bare (obično 
bušenjem a rede kopanjem) probe od dole na gore, dobijemo u sva¬ 
koj od njih polenove spektre, t. j. prosečne polenove kiše za odgo¬ 
varajući niz godina. Prilikom takve analize svih proba jedne iste 
tresave pokazalo se, da se pi’obe sa različitih dubljina odlikuju kva¬ 
litativno i kvantitativno. Sličnim istraživanjem više tresava jedne 
iste oblasti utvrdilo se, da te razlike između proba iste tresave, a 
sa različite đubljine, nisu slučajne, nego se iste ponavljaju gotovo 
u svakoj tresavi. Ovo ponavljanje nosi za svaku oblast specifičan, 
regionalan karakter i pretstavlja smenjivanje polenovih kiša, t. j. 
nekadašnje šumske promene odgovarajuće oblasti. 

Dijagrami pregledno prikazuju to smenjivanje. Mesto imena 
vrsta drveća upotrebljavaju se u njima internacionalne oznake. 

Dijagram se lako čita, jer vertikalne linije označavaju procente 
količine polenovih zrnaca, a horizontalne dubljine proba. Iz upore- 
đenja, na pr. jugoslovenskog i bugarskog dijagrama zaključujemo, 
da su se šume planinskoga pojasa Jugoslavije i Bugarske pod kraj 
postglacijalnoga doba i u istorijskom slično menjale. Iz dijagrama 
vidimo, da su u njihovim planinskim šumama smrča i bukva po¬ 
stepeno potiskivale bor i jelu, zbog čega su se nekadašnje borove 
i jelove šume zamenile smrčevim. 

Na Vlasini u Srbiji na visini oko 1200 m, kao što se vidi iz 
dijagrama, bili su u zadnje vreme četinari uopšte istisnuti bukvom. 
Sada u okolini Vlasinske Tresave nema nijednog šumskog četinara, 
iako u dubljim slojevima ove tresave polenova zrnca od četinara 
imaju vrlo važnu ulogu. Dijagram sa Vlasine prikazuje 5 faza šum¬ 
skih promena. Najstarija je faza bila faza prevlađivanja hrasta, za- 

Bugarska Jugoslavija 

tim jele i smrče, pa faza mešovitih šuma od bukve, bora i jele i na 
jzavršetku današnja faza čistih bukovih šuma. Slične promene šuma 
pokazuju rezultati ispitivanja tresava u Francuskoj (Overnj), a to 
znači, da na Vlasini imamo posla sa šumskim promenama također 
regionalnog karaktera. Na ovaj način Post je dao metodu, koja 
omogućava duboko prodiranje u poznavanje prošlosti šuma jednoga 
kraja. 

Ali nije samo u tome zasluga ove metode. Poznato je, da. dr¬ 
veće i šiblje, kao svaka biljka, raste samo tamo, gde njemu klima, 
zemljište i uzajamni odnosi biljaka jedne zajednice, omogućavaju 
život. Svaka šumska promena mora onda označavati promenu kli¬ 
me, zemljišta i spomenutih uzajamnih odnosa (biotskih faktora). 
Pošto u pitanju regionalnih promena šuma klima ima pretežnu ulogu 
nad ostalim faktorima, treba šumske promene shvatiti uglavnom 
kao posledicu kolebanja klime. Nekadašnje prevlađivanje mešovitih 
s vim a, od hrasta, lipe i bresta ili još ranije od bora i jele i hrasta 

u sadašnjoj oblasti čistili bukovih šuma 11 a Vlasini znak je, da je 
onda klima bila drukčija od današnje. Na taj način smo^sad u 
stanju da pratimo unatrag i kolebanja klime. Ali ovo još nije sve, 
što se može postići sa Postovom metodom. Pomoću arheologije može 
se sigurno odrediti starost tresetskih slojeva, odnosno odgovaraju¬ 
ćih polenovih spektara, u jednom kraju. Onda upoređivanjem pole¬ 
novih spektara nepoznate staro¬ 
sti iz drugoga kraja sa spektri¬ 
ma poznate starosti te iste obla¬ 
sti određujemo prema sličnosti 
sastava između prvih i drugih 
starostpolenovih spektara prvih. 
Čak što više pomoću metode 
analize polenova mogu se odre¬ 
đivati ili barem proveravati kro¬ 
nološki podaci same arheologije. 
Dakle ova metoda naučila nas je 
čitati pre za nas nepoznate spise 
jednog novog arhiva iz neiscrp¬ 
nih nedara Prirode, i potpuno je 
zaslužila tu veliku pažnju bota¬ 
ničara gotovo celoga Sveta. Ona 
će biti za upoznavanje prošlosti 
šumskoga pokrivača i klime, a 
također i hronologije njihovih 
kolebanja u Jugoslaviji, od veli¬ 
ke važnosti. Zato se mora po¬ 
stepeno proširivati mreža ispi¬ 
tivanja pomoću iste metode kod 
nas, da bi na taj način dobili 
vlasina na raspolaganje dovoljno rezul¬ 

tata za upoređenje. 

Od Balkanskoga Poluostrva, koje je tek ušlo u oblast sličnih 
istraživanja i još, tako reći, nije progovorilo, očekuje se za lazu- 
mevanje postglacijalne prošlosti Evrope mnogo važniji podaci, nego 
što su ih dala u tom pogledu ispitivanja u Severnoj i Srednjoj 
Evropi, jer glacijalna i postglacijalna perioda bila je. na Balkan¬ 
skom Poluostrvu drukčijega karaktera, nego u ostalim delovima 
Evrope. 

GRINJA, KOJA IZAZIVLJE EPIDEMIJU SVRABA 

Napisao Dr. Lovro Dojmi (Mostar) 

Sa 2 slike 

U 8. broju »Prirode« od listopada prošle godine izišao je članak 
o šimtiri, jednoj opakoj bolesti stoke, Koja nastaje invazijom ki- 
pelji. Zbog sličnosti s epidemiološke strane iznijet ću ukratko nešto 
o epidemiji svraba, koji već dugi niz godina izazivlje u okolini 
Mostara jedna grinja — Pediculoides ventricosus. 

Osim tipičnog čovječjeg svraba ili šuge (scabies), čiji je uzroč- 

grinja Savcoptcs scubici, poznata kao s v r a b a c ili š n g a r a c, 
ima i mnogo drugih vrsta svraba, čiji su uzročnici također grinje. 
Ove posljednje vrste svraba obično su kratkotrajne i periodične, 
t. j. u vezi sa godišnjom dobom i zavisne o nekim vanjskim prili¬ 
kama (na pr. suhoćom ili vlagom uzduha), kao i vrstom rada i za¬ 
poslenja ljudi, koji se zaraze. U većini slučajeva takva oboljenja 
od svraba, često u formi jakih epidemija, zahvata ju zemljoradnike, 
jer se uzročnici (grinje) nalaze bilo na domaćim životinjama bilo 
na raznim biljkama i žitu i odatle prelaze i na ljude, koji dolaze 
s njima u dodir, kao na pr. i kod nekih vrsta lišajeva (Tricho- 
phyliae\. 

Kako. je poznato, ženka svrapca uvuče se u čovječju kožu ne¬ 
koliko milimetara, čak i do pola centimetra, izdube kanalčiće i tu 
leže svoja jajašca. Zbog kretanja svrapca, što se osobito dešava 
noću u toplini kreveta, nastaje osjećaj svrbeža. Razlika je između 
ovoga tipičnog^ čovječjeg svraba i drugih raznih vrsta svraba u 
tome, sto uzročnici ovih posljednjih ne prave hodnike (kanale) u 
kozi, već izazivl ju na mjestu, gdje se uz kožu pripiju, samo male 

kcgi su °^™ no Pokriveni mjehurićima. U čvorićima se nađe 
i dotična vrsta svrapca. 

Kao kod životinja, tako i kod raznih vrsta trava i žita, parazi- 
tiraju mnoge vrste grinja, koje u datim prilikama mogu da pređu 
i na čovjeka, izazivajući jaki svrbež. Osobito su spomena vrijedne 
kao uzročnici svrbeža ove obitelji reda grinje Eupodidae, Trombi- 
dudae, Sarcoptidae i Tarsonemidae. Ovamo spadaju i tako zvani 
Acarus hordei \ Leptus autumnalis, koji izazivlju poznate epide¬ 
mije svrbeža u nekim krajevima Evrope, koje nastaju najčešće na 
nepokrivenim mjestima tijela (osim glave). U raznim krajevima 
Evrope, gdje ovakve epidemije nadolaze, poprimaju i razna na¬ 
rodna imena na Pr. u Austriji Kornfieber, u Njemačkoj u okolini 
Munckena Senđlinger Beiss, a u Francuskoj fievre de grain. U nas 
je narod bolest nazvao češom. U porodici Trombidiidae ima mno¬ 
go odlika (podvrsta), koje je često vrlo teško razlikovati, a parazi- 
tiraju na svim mogućim životinjama, kao na govedima, konjima 
psima, mačkama, miševima, pticama, čak i na guštericama i zmi¬ 
jama (t. ZV. Ophionpssus^ i insektima, a prema prilikama prelaze 
i na čovjeka. Ali .boravak na čovjeku je obično kratkotrajan. 

Jedna vrsta iz porodice Trombidiidae tako zvana Trombicula 
akamushi prenosi jednu veoma opasnu i tešku bolest u nekim kra¬ 
jevima Japana.. Larva ovoga nametnika prelazi na više životinje 
i čovjeka i ostaje na domaćinu 3—4 dana. Ona kao i njena odrasla 
grinja hrane se biljnim sokovima, ali za razvoj trebaju neki stalni 
stupanj.vlage, stoga ih susretamo najviše nakon poplava i na oba- 
ama. rijeka. Jaja polažu pojedince u pijesak; mladi se izlegu u to- 
Phjoj godišnjoj dobi u roku od 3 sedmice. 

Bolest koju pomenuta grinja prenosi, jove se Tsustsugamushi 
ni japanska groznica. Sama je grinja prema japanskim autorima 
prenosilac bolesti, a pravi je uzročnik bolesti još nepoznat. 


Grinja, koja izazivlje epidemiju svraba 


43 


Tok je ove^ bolesti veoma sličan tifusu, ali namjesto povećanja 
slezene dolazi često do otečenosti žlijezda cijeloga tijela, a na mje¬ 
sto tifusne rozeole (tifusnoga osipa) izbije papulozni (kvržičasti) ili 
pustolozni (mjehurasti) osip. Bolest se pojavljuje obično u mjesecu 
julu. Smrtnost iznosi 40—70%. Ljudi se ove bolesti tako boje, da 
su neki krajevi, koje je ona zauzela, skoro sasvim opustjeli. Slična 
bolest postoji i na Eormozi, Sumatri i u Australiji. 

Epidemija svrbeža, koja se pojavljuje već nekoliko godina u 
nekim selima u okolini Mostara, počinje obično u mjesecu junu ili 
julu, t. j. za vrijeme žetve. Epidemija je zahvatila dosad ova sela: 



B 


Ortiješ, Buna, Hodbina, Blagaj, Gnojnice, Vrapčići, a prošle (1936) 
godine se proširila i do Pijesaka. Bolest je, čini se, najprije zapo¬ 
čela u selu Buni i Kosoru i odatle se uokolo proširila. Po pričanju 
jednoga mlinara u Mostaru češa je počela oko 1930. godine, i to 
nakon dolaska ječmenoga sjemena iz Njemačke. U jednoj mlinici 
je češa trajala sve do mjeseca novembra. Seljaci taje bolest, kad 
donose žito u mlin, jer mlinari neće onda da im prime zaraženo 
žito. 

Ako se neovrši odmah, upali se žito u plastovima. Svrabac 
prelazi i na konje i magarad, a u pojedinim slučajevima, i ,na go¬ 
veda. Osobito lako prelazi na konje za vrijeme vršidbe, i tada se 
počnu drpati njuškom i trupom o razne predmete. 

Kod seljaka Karadeglije u Ortiješu nije se moglo ući u sobu 
nad hambarom, jer bi odmah zasvrbilo. Staro žito u ljetu iznova 

je zarazno, a, kažu, i jače priljepčivo. Ova zaraza uzrokuje mnogo 
štete na žitu. Kad se samelje, žito nema više mogućnosti zaraze. 

Svrbež obično traje 3—4 dana i vrlo je žestok, zahvata sve di¬ 
jelove tijela, glavu i lice, a najviše pak one dijelove, koji su otkri¬ 
veni ua. pr. ruke, podlaktice, vrat, prsa, a i oci cesto pokrvave. 

Ovaj se svrab za razliku od tipičnog čovječjeg svraba ue prenosi 
lako izravnim doticajem od čovjeka na čovjeka, već od zaraženog 
žita kao pšenice, zobi i ječma, a najviše prašinom ili pljevom, koja 
se diže za vrijeme vršidbe ili mlaćenja žita. U laboratoriju Doma 



SI. 2 Peđiculoide .s ventricosus. Mrlje na čovječjoj koži (Po Webster-u; 

Narodnoga Zdravlja pokazalo se faktično, da najviše grinja ima 
u pljevi, t. j. u sitnim otpacima žita. Odmah nakon kontakta sa za¬ 
raženim žitom izbiju na izloženim mjestima sitni čvorići (puhice) 
ili gnojanice (nakon nekoliko sati) svijetlosmeđe boje. Sredina čvo- 
rića nešto je udubljena, okolina kože nešto pocrveni. Kasnije kao 
posljedica grebenja kože poradi svrbeža nastaju mnogostruke pro¬ 
mjene kao ogrebotine u obliku smeđastik ili sivih mrlja, koje u ve¬ 
likom broju pokrivaju tijelo bolesnika (si. 2). Svrbež, kako kažu, 
nije jači po noći, kad se zagrije tijelo. Osobito je neprijatan kod 
djece. Neki tvrde, da je bilo i slučajeva sa temperaturom, a može 


biti, da je to slučajna koincidencija sa kakvom bolesti od prehlade. 
Cijele kuće nije su za nekoliko dana spavale od »češe«. 

Neki su postajali veoma razdražljivi od paleža kože i skakali 
u vodu, da im umine svrbež, te nisu zbog zamora bili za nekoliko 
dana sposobni ni za kakav posao, i to baš u najvažnijem vremenu 
seoskoga rada. Neki su opet bili potpuno imuni od češe, i ako su 
baratali istim žitom i radili u društvu s drugima... Nezgodna je 
stvar da se »ceša« iznova vraća, i to više puta. 

Na račun »češe« padaju u selima vedre narodne šale. 

Pretprošle godine (1935), valjda zbog velike suhoće ljeta (Nje¬ 
mački autori tvrde, da se u sušnim ljetima na pr. godine 1915 
mnogo jače širi ta epidemija u Njemačkoj) češa je zahvatila široke 
razmjere, dok je prošle godine (1936) epidemija bila mnogo ma¬ 
njega opsega, vjerojatno zbog toga, što je ljeto bilo vlažnije, oso¬ 
bito mjeseci august i septembar. Prilikom jedne posjete selu Or- 
tiješ (oko 8 km od Mostara) u mjesecu julu pretprošle godine (1935) 
profesor Tvrtko Ranaet, nastavnik na ovdašnjoj gimnaziji, upo¬ 
zorio me je na etiologiju bolesti, ustvrdivši, da se na žitu nalazi 
jedna grinja, koja vjerojatno ima veze sa svrabom. Mi smo u Domu 
mikroskopskim pregledom žita (ječma) iz toga sela potvrdili na¬ 
vode profesora. 

Pronađena grinja (vidi sliku 1) spada u razred Arachnoidea, 
red Acarina , obiteJj Tarsonemidae, rod Pediculoides. Vrlo je vjero¬ 
jatno, da je to neka odlika (varijetet) od vrste Pediculoides ven¬ 
tricosus (ima mnogo sličnih odlika opisanih od raznih autora), jer 
■se na pr. u formi glave, a i drugim nekim pojedinostima razlikuje 
od tipične vrste Pediculoides ventricocus Newport. 

Važno je spomenuti, da grinja Pediculoides ne dolazi izravno 
na žito, već je prenose larve i lutke (kukuljice) raznih insekata 
(kao na pr. žitni žižak Calandra granana, pa vrste osa Isosoma 
grande, Isosoma hordei i t. đ., a osobito žitni moljac (Tinea granella). 
Peliculoides je gost na ovim insektima, od kojih prelazi na žito 
(zrnje, vlati), a odatie na ljude, koji žitom barataju (žanju, vrše, 
tovare žito) ili spavaju na zaraženim slamujačama. 

Mlade ženke odmah, pošto se izlegu i oplode, idu u potragu za 
hranom, a mužjaci se obično nastanjuju na abdomenu (zatku) 
majke, kako bi novo izležene ženke odmah i oplodili. Mužjaci su 
ovalne forme, 0,12 mm duljine, 9,9 mm širine. Ženke su dulje i šire, 
a kad odrastu, nabrekne im stražnji dio tijela u jednu, prema ve¬ 
ličini tijela, obilnu kuglu od 1.5 mm promjera poradi razvoja ve¬ 
likoga broja jajašaca. IT tom stanju (vidi sliku 1) izgledaju čudno¬ 
vato. 

Za liječenje narod upotrebljava slanu vodu (rasol), sapun, 
sirce (kvasinu). Osobito se hvale sa sJanom vodom, ali, kažu, mora 
veoma hladna biti. Njemački autori preporučuju buhačevu tink- 
turu ( Tinctura Pyrethri), pa osim pranja sapunom, lokalnu upo¬ 
trebu alkohola, salmijaka, 5% karbolne rastopine, benzin, sirce, 
emulzije peru-balzama, pa sumporne i Eucalyptus ove masti. 

Pećinski stanovi u izvanevropskim zemljama oko Sredozemnoga Mora 47 


Narod moli. da bi se našao način, da se toga oslobode, jer im 
bolest zadaje velike muke i brige. 

Dvije stvari donekle su koristile pri tamanjenju grinja u žitu, 
i to: miješanje žita prašinom od vapna i posipanje slanom vodom. 

Askim i Thompson drže, da se uzročnik češe prenosi ta¬ 
kođer vjetrom i tako mogu da se njom zaraze i ljudi, koji nisu di¬ 
rali predmeta pokrivenih grinjama. 

PEĆINSKI STANOVI U IZVANEVROPSKIM 
ZEMLJAMA OKO SREDOZEMNOGA MORA 

Priopćio Mladen Bošnjak 
Sa 3 slike i 2 crteža. 

Kad čujemo naziv »pećinski stan« ili »spiljski stan«, odmah 
pomišljamo na najprimitivniju vrstu stana i stanovanja, koja je 
moguća, a koja se održala od starijega paleolitičkoga doba do danas, 
samo što su se pravi trogloditi (pećinari) služili isključivo pri¬ 
rodnim pećinama, okapinama i pukotinama u zemlji ili kamenju, 
koje su kadšto i proširili i preudesili, dok današnji trogloditi upo¬ 
trebljavaju za stanovanje pored piurođnih pećina i umjetne, koje 
sami izdubu u zgodnom tlu. 

Vrlo često stoje takvi pećinski stanovi izolirano, a kadšto ih 
ima toliko na okupu, da čine, čitava naselja (pećinska sela i pe¬ 
ćinski gradovi). 


Nacrt pećinskoga stana u gorju Matmata: A prvi 
dio hodnika, B drugi dio hodnika, C produže¬ 
nje prvoga dijela hodnika, koji služi 2 a staju, 
spremnicu i si., D dvorište, B put (ulica) 


E 

Pošto sam nedavno opisao pećinske stanove u Južnoj Evropi, 1 ) 
prikazat ću u ovome članku pećinske stanove u izvanevropskim 
zemljama Mediterana. Prikaz nije potpun, jer nedostaju podaci za 
pojedine zemlje. 

Na Kanarskim Otocima stanuje samo malen dio sta¬ 
novnika u pećinskim stanovima. Stanovi su zamazani i primitivni. 
Ima ih na doljnjem dijelu Tenerife, a osobito kod Gomera i La 
Palma. 

U Maroku ima na stepskim ravnjacima istočno od grada Ma¬ 
roka, na klisurama rijeke Weđ Tasaud Tahtia, nekih 700 m nad 
morem, dosta pećina, u kojima stanuju pastiri. Jedno pleme oko 


i) Isp. Priroda XXVI (1936) 235—241. 



Demnata na Atlasu u okolini Wadi Dadeš naziva se »Ait-Ifri«, što 
znači pećinski narod. Postoje napuštena sela u predjelu Quaquizert 
i Taza, gdje nema drugoga tipa stana osim pećinskoga. U gradu 
Fesu postoji čitava četvrt pećinskih stanova. 

U Alžiru ima troglodita na zapadu u gorskoj zemlji Tlem- 
cen. No glavni pojas pećinskih stanova počinje na jugoistoku Al¬ 
žira, pa prelazi u srednji Tunis i Tripolis. 

U Tunisu ima pećinskih stanova već i na sjeveru, a mnogo 
više u srednjem i južnom Tunisu. Mogu da se razlikuju dva tipa 
pećinskih stanova. Prvi je zastupan na prostoru južnoga Djebela 
od Douirata i Tatahuina do Dehibata. Sastoji od 8—10 prostorija 
ukopanih postrance u brdu. Svakomu stanu pripadaju predgradnje, 



UMvorištu pećinskoga stana u Matmata-gorju, južni Tunis (Globus XC11, br. 15, str. 2o2,) 

koje u okrug zatvaraju dvorište, a služe marvi kroz noć- Drugi 
tip predstavljaju znamenite pećine Matmate. Središte takva stana 
čini 5—10 m u zemlji izdubeno dvorište. Iz toga dvorišta ide se 
u pojedine pećine, a često ima dva i tri kata, te se stanovnici penju 
pomoću izbočina do njih. Stanovi su uređeni prema imovinskim 
prilikama. Za kuhinju služi jedna pećina kod dvorišta, a samo 
ognjište je na dvorištu, te ima natkriven krov poduprt štapovima. 

V 1 Tlo dvorišta je malo koso prema sredini, gdje je bunar, koji se za 

svaku sigurnost pokriva granjem, da se voda može u nj slijevati. 
U dvorištu se odvija život preko dana. Prilaz je u obliku slova T, 
ili zavija malo, ili vodi ravno do dvorišta. Prvi dio hodnika služi 
kao staja, a ima još i raznih spremišta (vidi nacrt). Ima. matmata 
stanova novijega datuma, kod kojih do dvorišta ne vodi hodnik, 
nego služe obična vrata. Ulaz u pećine je pravokutan ili čunjast 

otvor, a može da ima i oblik luka, ili je kombinacija tih sviju 
oblika. Strop pećine je sveden kao u podrumu, a sama pećina zna 
biti po 10 m dugačka i 2—3 m visoka. U unutrašnjosti su u zidu 
ostavljene izbočine, koje služe kao klupe za sjedenje i spavanje, a 

i udubina ispod njih se iskorišćuje. Na zidu su pričvršćene koli¬ 

jevke i kreveti, a ispleteni su od halfa trave. Zidovi se bijele sa- 
drom. Da se može doći na krevet, mora se stupiti na posebni ka¬ 
men. U zidu ima mnogo rupa, koje služe za učvršćenje polica, gdje 

vise sve moguće potrepštine, kao pokrivači, košare i slično. 

U južnom Tunisu ima čitavih pećinskih sela. Broj pećinskih 
stanova vanredno je velik, tako da ih kotar Matmata ima 2050, 
okolica Medenina 940, područje Tatahouina 4675. 

Tip matmata stana proteže se također preko Tripolisa i 
Cyrenaike. Zastupana su u glavnom najviše ista dva tipa kao i u 
Tunisu. 

U Egiptu ima također nešto pećinskih stanova, gdje je već 
zgodno tloc Tamo se u svrhu stanovanja upotrebljavaju čak stari 
grobovi. 

Od azijskih zemalja vrijedi Palestina od predhistorijskih 
vremena kao zemlja bogata pećinskim stanovima. Ima mnogo pod¬ 
zemnih stanova i raznih prelaznih oblika od pećinskoga stana do 
kuće. kao što je to kod Jerusalema. U Palestini su pećinski sta¬ 
novi dotjerani i prilagođeni, te imaju i cisterne. Oni imaju od 
davnine važnu ulogu u historiji ove zemlje. Osim za stanovanje 
znatnoga dijela stanovništva, služe pećine za staje, spremišta, ra¬ 
dionice i .slično. Vjerojatno je, da se pećinski način stanovanja u 
Palestini sačuvao još od predizraelitskog doba. Danas se služe pećin¬ 
skim stanovima mnogo Beduini sa svojim stadima i druge pljač¬ 
kaške bande. Tako kod pustinje na istoku od linije Jerusalem— 
Hebron, pa na jugu od Hebrona i u okolici Bet Džibrin. 

Osobito bogata zemlja pećinama je Haura n, gdje je još i danas 
kao u okrugu E1 Ledša, što znači utočište, uzrokom ovome tipu 
stana zaštita od razbojnika. Na istočnoj kosini planine Hauran ima 
mnogo čistih primjera pećinskoga stanovanja. Najbogatiji je step¬ 
ski kraj između planine Hauran i doline Jordana, kod grada Derat 
na Wadi Zedi. Tu postoji čitav sistem hodnika i prostorija, većinom 
u sedimentnom kamenju. 

Visočina Anatolije u Maloj Aziji je također bogata pećin¬ 
skim stanovima. Ovdje ima pokraj pećinskih stanova još mnogo 
posebnih pribježišta iz burnih historijskih vremena, koja su u 
glavnom napuštena. U Anatoliji se ističu dva osobito bogata centra 
sa pećinskim stanovima: Kapadocija i Frigija. 

U Kapadociji ima upravo neobično lijepih pećina nači¬ 
njenih od erozije. Takvi su krajevi na Kara-Su, Kizil-Yrmaku, u 
Nevšehiru, Urgibu i dalje na jugu- Spominju se čitava pećinska 
sela kao Inegi, Gevendšilik, Avanos, Ačuk i mnoga druga. 

U F r i g i j i su na osobitom glasu sa pećinskih stanova pre¬ 
djeli između Eskišehira, Kutaija i Afijum Karahisara. Ima kra- 

jeva, kao u dolini Pursaka i Ahidere, gdje se ne može proći niti 
kilometar, da se ne vide umjetni pećinski stanovi. Ima ih na ti¬ 
suće. Oni pokazuju sve stepene razvoja. Ima ih od najjednostavnijih 
do složenih sa prostorijama za ljude, životinje i žitarice, sa cister¬ 
nama i kaminima. 

Takvi i slični pećinski stanovi protežu se i dalje u Armensku 
Visočinu, pa u Transkavkastu Nizinu, pa i u sam Kavkaz. 

Radi dopune napominjem, da pećinskih stanova nalazimo i u 
unutrašnjosti Azije, u suhom pojasu centralne Azije, u području 
prapora u Tibetu i t. d. Ali najviše ih ima u stepi sjeverne Kine, 
toj klasičnoj zemlji pećinskoga stanovanja. Tamo možda zbog pre¬ 
napučenosti u zemljoradničkim krajevima, ili zbog štednje na pro- 


Dvorište i blok kuća u Međenine, južni Tunis (Globus XCII, br. 14, str. 216) 


storu, ima izgrađenih čitavih palača, koje se protežu u zemlju 
100—200 koračaj a. Zatim ima toga načina stanovanja i u ostalim 
dijelovima Afrike izvan Mediterana, u Americi (znamenita pribje¬ 
žišta »Cliffđwellings« (pećinski stanovi) Pueblo Indijanaca), u 
Australiji, pa čak i u hladnim stepama dalekoga Sjevera, gdje se 
urođenici služe pećinskim i podzemnim stanovima zbog ljute zime. 
Može se reći, da svi krajevi svijeta imaju sačuvan pećinski i pod¬ 
zemni način stanovanja. 

Za okolinu Mediterana treba istaći, da uzrok pećinskoga stano¬ 
vanja leži u klimi, zemlji i prirodnim uvjetima života. Ovdje traži 
troglodit zaštitu u glavnom protiv vrućine, pa je obzirom na klimu 
prednost u pećinskom i podzemnom stanovanju, jer pećina daje 

odličnu zaštitu protiv vrućih vjetrova, koji obiluju prašinom. Teže 
je Orijentalcu i Španjolcu podnositi jaku vrućinu nego zimu, pa 
je i to jedan od važnih uzroka, da traže zaštitu od nesnosne vru¬ 
ćine u hladovini pećine. Pomanjkanje svijetla nije tako veliko, a 
to je u ljetu prije prednost nego nestašica. 

Na Mediteranu postoje još od prastarih vremena umjetno gra¬ 
đene pećine. Prostorije u njima su tako položene, da su od ulaza 
dovoljno rasvijetljene. Cesto se stanari pomažu i prozorima ili time, 
što zidove bijelo okreče. Razumljivo je, da je uljena svjetiljka 
upravo od prijeke potrebe- 



Ulaz u stan šeika od Gerinesse, južni Tunis (Globus XCII,bi*. 15, str. 234) 


Obrana protiv vjetra, vrućine, prašine i jakoga svijetla juga 
odrazuje se i u građenju nadzemaljskih zgrada, a očituje se u tome, 
što su to kuće bez prozora. Neke građevine dobivaju sličnost sa 
pećinama, a u stvari su im pećinski stanovi služili kao uzor, kao 
što je to bilo u Palestini. U južnom Tunisu u Medenini su posebni 
»ghorfas-stanovi« plagijati etažnih stanova matmata tipa. 

Ulaz u pećine nema određene orijentacije prema suncu ili pre¬ 
ma smjeru vjetra. Položaj je u prvom redu zavisan o terenu. Ima 
pećinskih stanova, koji su okrenuti baš prema sjeveru, tako da je 
očito, da se stanovnici više boje žarkog ljetnog sunca, nego hladnog 
duvanja vjetra sa sjevera. 


U većoj množini dolaze pećinski stanovi samo na određenim 
područjima, što ima svoj uzrok u kakvoći zemlje (tla). Tako su 
visoko položene stepe zbog kontinentalne klime bogate pećinama. 
Prirodnih pećina ima i može biti samo u određenim kamenim ma¬ 
sivima. Osobito su prikladni mekani pješčenjaci, razni vapnenci, 
lapor, prapor, vulkanski pršinac i slično. Umjetni pećinski stanovi 
su samo tamo mogući, gdje se tlo lako »obrađuje«, a opet je čvrsto, 
i leži više od razine vode. Vlažnost tla smeta troglodite samo u 
ravnicama, gdje se brane ogradama od naglih kiša, koje im mogu 
srušiti zidove i uništiti zalihu. Razumije se, da prednost ide pri¬ 
rodne pećine u okolinama rijeka. 

Važan uzrok pećinskoga stanovanja na pr. u stepama je bez 
sumnje pomanjkanje drva i drugog građevnog materijala. 

Ali osim klime, tla i nestašice građevnog materijala, ima još 
jedan razlog toga načina stanovanja, a to je obrana od neprija- 



Basprostranjenje pećinskih i podzemnih stanova u Mediteranu 
V = pećinski stanovi, /\ = podzemni stanovi 
Iscrtani predjeli označuju okolinu s manje od 500 mm oborine u erodini 

telja. Tako je počeo i naš narod upotrebljavati većinu pećina, kad 
je nastala turska pogibelj. Narod zove takvu nastanjenu pećinu 
»zbijeg«, jer su se ljudi u nju »zbježali« pred neprijateljem. Iz hi¬ 
storije ostalih mediteranskih naroda poznato je dalje, da su mnogi 
potlačeni i progonjeni, ne samo pojedinci, nego i čitavi narodi, tra¬ 
žili zaštite po pećinama. Tako su se Berberi u Tripolisu i na Atlasu 
uspješno branili protiv Arapa, Turaka i Evropljana. U Anatoliji 
služile su pećine kršćanima kao stan i sklonište protiv Turaka, u 
Georgiji kao pribježište pred Mongolima i Perzijancima. U Španiji 
su mnogi Moriskosi na taj način izbjegli proganjanjima kršćana. 

Osobito značenje imale su pećine kod naseljenih naroda, koji 
su bili napastovani provalama Nomada. Tako su u mnogim kraje¬ 
vima pomogle pećine uščuvanju starosjedilačkih naroda. Ako nisu 
pećinski stanovi pružali dovoljno zaštite, bojazan od neprijatelja 
tjerala je stanovnike u posebne pećine zvane pribježišta, gdje su 

ulazi bili skriveni ili su bili načinjeni na teško pristupačnim mje¬ 
stima. Tamo bijaše narod skriven pred pogledom neprijatelja i 
samo ih je slučaj mogao izdati. Uski ulaz mogao se lagano braniti, 
a unutrašnjost je bila opskrbljena cisternom i velikom količinom 
hrane, tako da se lako mogla izdržati prilično duga opsada. 

Za pećinske stanove može se kazati, da je to način stanovanja 
sjedilačkih plemena. Doduše gdjekoje spilje su samo periodski 
nastanjene od pastira. Obično su to, ali ne uvijek, stanovi za siro¬ 
mašnije slojeve, koji iskorišćuju ovaj jeftini način stanovanja. To 
su obično ratari, pastiri, radnici, obrtnici, useljenici i slično. U Tri- 
polisu je taj način stanovanja tako rasprostranjen i uobičajen, da 
su radnici u rudnicima fosfata, kad su im izgradili zajedničke sta¬ 
nove, napustili ih i nastanili, se u pećinskim stanovima. 

Raspored takvih stanova je različit prema kraju i zemlji. U 
istoj zemlji i kod iste klime postoje velike sličnosti, makar se to 
odnosilo i na vanredno udaljena područja. Velike razlike postoje 
u veličini, unutrašnjem uređenju i čistoći. Ima ih od najprimitivni¬ 
jih, gotovo predhistorijskih prirodnih pećina, od najzamazanijih, 
kao što je u Tripolisu, do stanova sa mnogo prostorija i to vrlo 
čistih i jako udobno uređenih. Često su ti stanovi uređeni s mnogo 
vđše tradicije i kulture, nego nadzemaljske građevine seljaka po 
selima. Zato je pogrešno mišljenje, da su svi trogloditi na niskom 
kulturnom stupnju razvoja. 

Ima mnogo prelaznih oblika od pećinskih stanova do slobodnih 
zemaljskih kuća. Prvo bi bilo, da je čitav stan u pećini, samo je 
prednji zid umjetno načinjen izvan brda. Zatim, da je još samo 
pozadina u brdu, dok se naposljetku stan sasvim ne oslobodi brda. 
Ali razvitak može teći i tako, da je pred pećinom načinjeno dvo¬ 
rište sa ogradom, te ove predgradnje služe kao staja, žitnica i slično. 
Može biti i obratni slučaj, da su stanovi naprijed, žitnica i staje 
vi pećini. Tih prelaznih oblika ima u Španiji na više mjesta. 

Broj stanovnika, koji nastavaju u pećinskim stanovima je ne¬ 
moguće odrediti. 0 tome se doduše ne vode statistike, ali se vidi po 
izvještajima iz pojedinih zemalja oko Mediterana, da broj pećin¬ 
skih stanovnika čini u gdjekojem kraju znatan omjer sa sveukup¬ 
nim stanovništvom. 

Na kraju — još nešto o glavnim nazivima za pećinske stanove 
oko Sredozemnoga Mora. 

Kod nas se upotrebljava naziv zemunica, odakle je sigurno 
grad Zemun dobio svoje ime. U Bugarskoj postoji naziv »burđelji«, 
no i u Srbiji ima selo Burđelj, te čak i u Vojvodini ima tragova, 
da je to ime bilo u porabi. U Italiji su sigurno od riječi »spelunca« 
(pećina) nastala tri moderna oblika za nazive mjesta: Sperlonga, 
Sperlunga, Spilinga. U Francuskoj s.e pećine nazivaju »boves«. 
Španjolska ima naziv »cueva«. Pleme Berbera u Tripolisu zove 
pećinski stan »ifri«, a u Alžiru se govori »afri« i »ifri«, a dolaze 
ti nazivi od riječi »efer«, što znači »sakrivati«. Iz tih naziva po 
sjevernoj Africi izvode neki autori postanak naziva čitavom konti¬ 
nentu: Afrika. 

Argusov paun (Argusianus argus 
L.). Jedni ga zovu Argusovim pau¬ 
nom, drugi Argusovim fazanom, ali 
mu prvo ime bolje pristaje, jer je 
on doista najbliži rođak našemu obi¬ 
čnom paunu (Pavo cristatus L.). 

Svoje naučno ime »argus« dobio 
je zbog »okatog« perja po grčkom 



Argusov paun (Argusianus argus L. u raskri¬ 
ljenom položaju. Iz zbirke Prirodnoga muzeja 
Senckenberg u Frankfurtu na Majni. 

Foto: P. Brandt 

gorostasu »Argus-u« (Argos), 
koji je imao mnogo očiju, od kojih 
su neke vječno bdile j treptale. Ka¬ 
ko mitologija priča, Argos je bio 
ljubimac božice Here, ali ga je H e r- 
mes uspavao i ubio. Rastu žena He- 
r a spasila je njegove oči i stavila ili 
na rep paumi, ptici, koja je njoj bila 
posvećena. 

Tako je došla u porabu i pjesnič¬ 
ka slika »Argusove oči« (oči koje 


sve sumnjičavo glede i promatraju), 
a tako se i u našoj narodnoj pjesmi 
održala metafora o »okatom perju« 
paunovom. 

Priznajemo, da je i obični paun 
lijep i da mu punim pravom pripada 
ukrasni atribut »paun pero zlatno«, 
ali ovaj Argusov paun upravo je ri¬ 
jetko divna ptica; koja može da se 
takmi sa najljepšim pticama prirode, 
sa rajskim pticama j kolibrima. 

Argusov paun razlikuje se od 
svih poznatih ptica time, što se perje 
njegovih ramenjača i podlaktica 
vanredno produžilo, a prema vrhu 
proširilo. Perje ima osim toga me¬ 
kane bađrljiće, ali tvrde zastavice. 
Ručna pera sn naprotiv vrlo kratka 
i od njih je prvo pero najkraće, a 
deseto najduže. Noge sn mu dugačke, 
slabe i nemaju ostruga. Rep sastoji 
od 12 vrlo širokih i dugačkih pera, 
od kojih su oba srednja pera preko 
1 m dugačka i na okrajcima nježno 
izverugana. 

Na perju Argusova pauna vide se 
tolike boje, crteži i šare, da se to 
ne može ukratko opisati. Brehm 
je ljepoti njegova perja posvetio go¬ 
tovo čitavu jednu stranu. Od osnov¬ 
nih boja prevladava crvenosmeđa, 
tamnosmeđa, sivocrvenkasta, pepelka- 
stosiva i svijetložuta boja n svim 
mogućim prelazima i nijansama me¬ 
talnoga sjaja, a od šara, crteža i na¬ 
pisa je zastupano sve, što se n pla¬ 
stici prirodne slikovitosti može da 
zamisli, ali pretežu pjege, tačke i 
oka, kojima je ukrašeno n prvom redu 
divno krilno i repno perje. 

Ako još dodam, da je n ove ptice 
tjeme crno poput crnoga baršuna, ša¬ 
reni ca oka crvenosmeđa, golo lice 
modro poput kobalta, kljun bijel po¬ 
put naj'bjelje slonove kosti, noge cr¬ 
vene kao karmin, a čaporci bijeli, 

onda sam samo približno označio spo- 
ljašnju estetsku pojavu Argusova pa¬ 
una. 

Dakako raskoš krasote njegova 
perja ne može da dođe do izražaja 
kod ptice, koja mirno sjedi ili stoji, 
nego samo kod ptice, koja se, kako 
naš narod kaže, razlepusi, koja »raz¬ 
vije perje«. Na ptici, koja sjedi slo¬ 
ženih krila, ne vidi se od ljepote boja 
i šarenila posve ništa, izuzevši jedino 
»okate« mrlje na posljednjem peru 
ramenjače. 

Dužina odrasloga pijetla iznosi 1,7 
do 1,8 m, od čega otpada na srednja 
repna pera 1,2 m. Krila su dngačka 
45, a najduža pera podlaktice 75 cm. 
Ženka je znatno manja, a i boje nje¬ 
na perja mnogo su neuglednije (spol¬ 
ni dimorfizam). 

Argusov paun živi u Siamu, Ma- 
laki i Sumatri. Poznavanje njegove 
biologije zahvaljujemo Davisonn. 
Mužjaci i ženke žive posve osamljeno. 
Svaki pijetao ima svoje pjevalište 
(igralište), koje čuva i drži u naj¬ 
većem redu i čistoći. Pijetao oda¬ 
bere u najdubljoj unutrašnjosti pra¬ 
šume ravno mjesto, kadšto na tlu 
vododerine, okruženo gustom trskom 
i drugim raznim bujnim biljem, a 
kadšto na vrhuncu brežuljka, gdje je 
guštara razmjerno svijetla i otvore¬ 
na. Sa ovoga mjesta odstrani on na 
prostoru od 6 do 8 četvornih metara 
sve suho lišće i korov, tako da. tlo 
ostane golo. Isto tako brižljivo ukla¬ 
nja svaki uveli listak i svaki oba¬ 
mrli suharak, koji slučajno spadne 
na pjevalište sa obližnjih stabala. 
D a v i s o n nije doduše nikad vidio 
vlasnika takva pjevališta, da na nje¬ 
mu pleše (igra), nego samo, gdje mir¬ 
no stoji ili polagano k njemu pri¬ 
lazi ili od njega odlazi, pri čemu se 
ptica redovno i oglasu je u kratkim 
stankama, ali Davison stalno drži, 
da takvo mjesto služi za ples. Na 
ovim mjestima mogu se pijetlovi uvi¬ 


jek zateći, izuzevši jutarnje i večer¬ 
nje sate, kad polaze na hranu i 
pilo. I noću počivaju na drveću u 
blizini svojega igrališta*. Davison 
kaže, da se ovome paunu teže pri- 
šuljati, nego ikojoj drugoj vrsti pti¬ 
ce. Kadšto je čuo zazivati pijetla u 
najvećoj blizini i pošao po zvuku 
vrlo oprezno prema njemu, a kad je 
napokon tako blizu prišao, da je mo¬ 
gao čuti njegov pjev iz udaljenosti 
od nekoliko metara i trebao samo 
još korak, čvrsto uvjeren, da će pje¬ 
vača kroz zelenilo šume ugledati, — 
njega već nije bilo. Argusov paun 
vrlo je plaha ptica. Ako ikako može 
da se tomu ukloni, on ne će poletjeti 
ili popršiti u vis, dapače niti onda, 
ako ga progoni pas, nego nastoji, da 
se nečujnim bijegom spasi po tlu, 
pri čemu se uvijek drži najgušće ši¬ 
kare prašume. 

Unatoč njegovoj plahosti urođeni¬ 
ci tamošnjih krajeva vrlo vješto pro¬ 
nalaze igrališta ovih paunova i hva¬ 
taju ih na razne načine. Najjedno¬ 
stavniji je način, da igralište opkole 
ogradom od pruća, u kojoj načine če¬ 
tiri otvora, koja unakrst stoje, a ko¬ 
ja su upravo tako velika, da se kroz 
njih može ptica provući. U ove otvo¬ 
re objese omče, u koje se ptica za¬ 
plete. 

Za razliku od drugih kokošijih 
vrsta ovi paunovi vrlo su mirolju¬ 
bivi, ne svađaju se i ne kolju, prem¬ 
da jedni'drugima odgovaraju na zov. 
Glas pijetla zvuči kao »kuau«, pa je 
po tom glasu u jeziku urođenika na 
Sumatri dobio Argusov paun isto 
onomatopoetsko ime. Glas »kuau« po¬ 
navlja pijetao 10—12 puta, iza toga 
nastaje mala stanka, a onda se opet 
ponavlja čitavi niz istih glasova, ali 
uvijek samo sa igrališta. Najprije se 
oglasi jedan pijetao, a ostali u su¬ 
sjedstvu odgovaraju, jedan za dru¬ 
gim. Pucanj iz puške dovoljan je, da 
izazove pijetla, koji ga čuje, na od¬ 


govor, a isto tako svaki drugi glasni 
šum, pa bilo to i samo čavrljanje 
jedne majmunske družbe, koja se pro¬ 
miče kroz vršike stabala obližnje oko¬ 
line ... 

Ženka se glasa slično, samo je 
njen glas više otegnut. Krika ovih 
ptica tako je glasna, da se može čuti 
na daljinu od preko jednoga kilo¬ 
metra. One imaju i poseban glas 
opominjanja, koji je sličan kratkom, 
oštrom i grubom blejanju. 

A 

Paunice nemajli igrališta, a, čini 
se, ni stalna obitavališta, već se ski- 
taju po šumama kao prave ptice 
skitnice. One posjećuju pijetla samo 
za kratko vrijeme na njegovu igra¬ 
lištu, a drže se po svoj prilici uz ne¬ 
koliko mužjaka (poligamija). 

Gnijezdo stoji u gustom grmlju i 
u njemu može da se nađe 7—8 bijelih 
ili nažutkastik jaj'a, koja su kao »pu- 
rinci« (purja jaja) poprskana finim 
smeđim mrljama. Ženka izležo svoja 
jaja sama i sama vodi svoje mlade. 
Paunica ležilja moći je naći u svako 
doba godine, izuzevši dugotrajna ki¬ 
šna vremena. 

Hrana Argusova pauna sastoji po¬ 
glavito od raznih plodova, ali on 
jede također puževe, mrave i druge 
kukce. 

Obje slike ove divne ptice, od ko¬ 
jih jednu donosimo na omotu ovoga 
broja, a drugu u ovom sitnom pri¬ 
nosu, dobilo je uredništvo »Prirode« 
od g. prof. dra Buđolfa Richter-a, 
izdavača \ počasnoga urednika pri- 
rodoslovnoga časopisa »Natur und 
Volk« u Frankfurtu na Majni. Slike 
se odnose na jedan primjerak Argu¬ 
sova pauna u ornitološkoj zbirci Pri- 
9 rodnoga Muzeja Senekenberg (Natur- 

Museum Senekenberg), koji je svoji¬ 
na glasovitog, istoimenog društva pri¬ 
rodoslovaca u Frankfurtu na Majni. 

Najviša sipina u Evropi. O živim 
pijescima ili pijescima, koji putuju, 


bila je već riječ u »Prirodi« (XII 1922 
42.), kao i o tvorevinama, što ih stva¬ 
raju pijesci nošeni vjetrom. Najpo- 
znatnije tvorevine živoga pijeska su 
sipine, koje postaju tako, da vjetar 
nosi živi pijesak, pa ga taloži u smje¬ 
ru vjetra u obliku niskih brežuljaka, 
kojima je strana prema vjetru okre¬ 
nuta slabijega naklona., dok je protiv¬ 
na strana strma, a protega tih bre¬ 
žuljaka uvijek okomita na smjer 
vjetra. U geologiji nazivlju položite 
strane sipina Luv-stranom, a strmi 
dio Lee-stranom. Višeputa su ovi pje¬ 
ščani hrptovi samo po nekoliko me¬ 
tara visoki, no znadu postići \ za- 
mjerne visine od nekoliko desetaka 
metara. Tako kod Oftersheima neda¬ 
leko Schwetzingena u Njemačkoj do¬ 
sežu sipine do 20 m, u Gascogni do 50 
m, a najviše su redovno u pješčanim 
pustinjama kao n. pr. u Sahari, gdje 
dosežu do 150 m, a u Lop-Nor ,i do 
180 m visine. U našim krajevima ima 
posve niskih sipina u Podravini oko 
Molva, pa oko Deliblata u dunavskoj 
banovini. 

Na zapadnoj obali Francuske na¬ 
lazi se dosada najviša sipina u Evro¬ 
pi, koja doseže visinu od 114 m, a zove 
se sipina du Pilat ili Sablonney. Ova 
izvanredno visoka sipina za evropske 
prilike bila je do nedavno slabo po¬ 
znata. Nalazi se ?užno od Bordeaux-a 
između zaljeva Arcaehon i jezera 
Cazaux. Do nje se najlakše dolazi 
cestom Borđeaux-Arcaehon ili cestom 
La Teste-de-Buche. Sipina ova pro¬ 
gonjena mlatom jakih morskih valo¬ 
va Atlanskoga Oceana uzmiče prema 
unutrašnjosti uništavajući postepeno 
tom prilikom svojom elementarnom 
snagom bujnu crnogoričnu šumu, ko¬ 
ja se nalazi u pozadini pravca njezi¬ 
na napredovanja. Ta je sipina poste¬ 
peno rasla do svoje današnje visine, 
što nam dokazuju mjerenja obavljena 
kroz zadnjih 85 godina. Tako je godi¬ 
ne 1851. bila visoka 70 m, u godini 

1901. narasla je na 100 m, godine 1932. 
na 112, a godine 1936. đost : gla je vi¬ 
sinu od 114 m. Sipina se giblje sta¬ 
novitom brzinom, pa su kroz dulje 
vremena ispitivali tu progresivnu 
snagu ove goleme sipine. Rezultati 
tih istraživanja bili su od prilike 
uvijek isti, t. j. da se sipina giblje 
oko 11,20 m na godinu, što čini jedan 
kilometar na stoljeće. Na podnožju si¬ 
pine proviruju iz pijeska veliki pa¬ 
nj evi tvrdi kao kamen, koji potječu 


od stare hrastove šume, koja se 
u geološkoj prošlosti širila po pro¬ 
storu, koji danas zaprema sipina. Po¬ 
gled na drugu stranu sipine prema 
šumi pokazuje nam sliku* koja nas 
podsjeća na šumu, koju je poharao 
neki ciklon. Tu se jasno očituje ve¬ 
lika i nejednako vođena borba izme¬ 
đu šume i pijeska, u kojoj borbi — 
i ako je šuma pružila najžešći otpor 
— ipak je ostala pobijeđena, jer ju 
je pijesak svojim ogromnim količi¬ 
nama gotovo posve uništio. 

Iz pijeska vire samo ogoljena sta¬ 
bla bez krošnje, a mnoga su prebila 
i izvaljana. Na tisuće borova koji 


sačinjavaju ovdje šumsku . sastojinu 
nestaje tim načinom sa površine iz 
godine u godinu. Na južnom podno¬ 
žju sipine nalaze se ođlomljeni slo¬ 
jevi treseta uz današnju morsku oba¬ 
lu, pa nam taj treset dokazuje da 
su ovdje, gdje je danas more, bile 
u geološkoj prošlosti slatkovodne mo¬ 
čvare, koje su stvorile to tresetno tlo. 
U tim tresetima nalazi se pokadšto 
po koja šupljina poput kakve pećine 
ili polupećine, iz koje izvire slatka 


ugroženo napredovanjem sipine. 

voda. Još veću sličnost sa pećinama 
imaju ove šupljine time, što i u nji¬ 
ma nalazimo pseuđo-sige od pijeska. 
Istočno od ove velike sipine prostire 
se nepregledno područje šuma, što 
graniče s jedne strane sa horizontom, 
a s druge strane s masom pijeska 
sipine, koja polagano i sigurno za¬ 
lazi sve dalje u područje šume. Tako 
je po prilici izgled današnjega obli¬ 
ka sipine i njena okoliša, no veliko 
je pitanje, kako će dugo potrajati to 
stanje? 

(Po članku, iz »L’ Illustration« 
broj od septembra 1936). 

—ak. 


Cirkon-stakio. Nedavno je ameri- 
čanin Willi M. Cohn sa sveučilišta 
California pronašao novu vrstu sta¬ 
kla, koju je nazvao super-tvrdim 
staklom ili cirkon-staklom, koje se 
pravi iz cirkondioksida. Cirkon-stakio 
je žutkasto i transparentno, potpuno 
je otporno protiv najvećih promjena 
temperature, tako da se usijano cir- 
kon staklo može zaroniti dapače u 
ledenu vodu, a da ne pukne. Dalje 
je tako tvrdo, da stoji u ljestvici 
tvrdoće odmah iza karborunda i osim 
toga je vanredno postojano protiv 
kiselina. 

Kako se smekšava tvrda voda. Da 
se iz vode odstrani vapno, magnezij 
i t. d., služe se permutitima 
To su prirodni ili umjetni silikati, 
koji u dodiru s vodom zamjenjuju 
svoj natrij za kalcij, magnezij i t. 
d. i na taj način tvrdu vodu pre¬ 
tvaraju u pitku (meku). U novije 
vrijeme ustanovili su engleski ke¬ 
mičari, da takvu sposobnost zamje¬ 
njivanja baza imaju i neke umjetne 
smole, koje sastoje od fenola i tre- 
slovih tvari. O ovom otkriću izvije¬ 
stio je nedavno C. H. S. T u p h o 1- 
m e, i po njemu su neke umjetne 
smole u stanju iz vode odstraniti 
anione, kisele sastojine soli, tako da 
je moguće u vodovodu ponovljenim 
postupkom sa dvije različite vrste 
umjetne smole sniziti hkupne otop¬ 
ljene čvrste sastojine od 0,33 na 
0,01%. Sa 2 do 3 takva postupka 
bilo je dapače moguće osloboditi 
morsku vodu soli. Iscrpljene smole 
mogu se opet regenerirati sa kise¬ 
linama ili nekim solima, kao ku¬ 
hinjskom soli. 

Za poredbu sa permutitima na¬ 
vodi Tupholme ove brojeve: 100 
dijelova umjetne smole q u e b r a- 
c h o mogu da odstrane 2 dijela 
vapna, 100 dijelova umjetne smole 


g a m b i t a 1,3, a 100 dijelova ari- 
šove umjetne smole 0,8 dijelova 
vapna, dok 100 dijelova prirodnog 
permutita mogu odstraniti 0,4 do 0,8, 
a 100 dijelova umjetnog permutita 
2,0 dijelova vapna. 

Zgrušavanje krvi i spolni hormo¬ 
ni. O raznim sredstvima, koja za¬ 
ustavljaju krv ili pospješuju zgru¬ 
šavanje krvi, bilo je već govora u 
»Prirodi«. 

Poznato je, da mnogi ljudi, kad 
prokrvare, ne mogu tako lako za¬ 
ustaviti krv (hemofili). 

Opazilo se, da su hemofili rijetko 
ženskoga spola. Drži se, da su ženski 
članovi porodice, koja boluje od he¬ 
mofili je, pošteđeni od ove neprijatne 
bolesti i da fungiraju samo kao pre- 
nosnici nasljedne sklonosti zbog to¬ 
ga, što njihova krv sadržava u zna¬ 
tnoj koločini ženskoga hormona, koji 
sprečava hemofiliju. Ovo uvjerenje 
dovelo je liječnike na misao, da po¬ 
kušaju hemofiliju liječiti ženskim 
hormonom. I mora se priznati, da su 
uspjesi doista dobri. Ustanovilo se, 
da injekcije ženskoga hormona mogu 
zaustaviti i teška krvarenja hemo- 
fila, pošto znatno skraćuju fatalno 
dugo vrijeme zgrušavanja krvi. 

I pokusi na životinjama imali su 
iste rezultate. Kod ženki kunića po¬ 
višu je se naime poslije kastracije 
uslijed izostatka ženskog spolnog 
hormona vrijeme zgrušavanja krvi 
na 56 postotaka. Isto je opaženo kod 
kastriranih žena. 

Pita se sad: kako djeluje na zgru¬ 
šavanje krvi muški spolni hormon, 
koji je po Steinach-u antagonist 
ženskoga hormona. 

Istraživanja Ch. Bablika u fi¬ 
ziološkom zavodu sveučilišta u Inns- 
brucku pokazala su, da muški spolni 
hormon protivno djeluje od žen¬ 
skoga, jer zaustavlja zgrušavanje 
krvi. Zgrušavanje krvi na kastrira- 



Južna strana sipine dn Pilat ili Sablonney sa najvišim svojim isponom od 114 m., 
u pozadini područje šume, koje ie 

nim kunićima usporava se oci 5V* do 
£6 minuta dva sata iza injekcije. 
Usporavanje zgrušavanja krvi biva 
sve veće i postizava 24 sata iza in¬ 
jekcije najvišu tačku: 81 minutu. Iza 
toga vraća se vrijeme zgrušavanja 
pomalo opet natrag svojoj normali. 

Možda će ovi rezultati istraživa¬ 
nja donijeti i neku praktičnu vri¬ 
jednost kod sprečavanja i liječenja 
tromboza, životu opasnih tvorevina 
od zgrušane krvi u žilama, koje se 
mogu prenositi u organe važne za 
život i postati vrlo opasne. Dok se 
kod hemofilije radi o abnormnom 
usporenju zgrušavanja krvi, dotle 
djeluje kod tromboze pored drugih 
utjecaja abnormno ubrzanje zgru¬ 
šavanja krvi. 

Iskustvo će pokazati, da li će mu¬ 
ški spolni hormon kod tromboza 
(krvnih čepova) uroditi istim uspje¬ 
hom kao ženski hormon hod hemo- 
f:ilije. Pošto su slučajevi tromboza 


posljednjih godina iz još nepoznatih 
razloga u napadnom broju porasli, 
bilo bi upravo poželjno, da se raz¬ 
jasni problem tvorbe tromboza. 

Najmanja poznata zvijezda je zvi¬ 
jezda A. C. + 70° 8247, jedan od 
novo otkrivenih »bijelih patuljaka«. 
Ova zvijezda ima 2,8 struku masu 
Sunca i prosječnu gustoću, koja je 
36 milijuna puta veća od gustoće vo¬ 
de, kako to javlja časopis »Nebeski 
svijet« (Himmelswelt). Jedan kubi¬ 
čni centimetar tvari, od koje je zvi¬ 
jezda izgrađena, važe okruglo 36 
tona. Temperatura njezine atmosfere 
je okruglo 100 puta veća od tempera¬ 
ture površine Zemlje. Poznato je, da 
gustoća atmosfere na Zemlji spadne 
na polovinu istom u visini od 5 km, 
a kod ovoga bijelog patuljka doga¬ 
đa se to već u visini od 15 cm. Cijela 
atmosfera zvijezde bit će jedva du¬ 
blja od 30 do 40 m; otud je razum¬ 
ljiva i nestašica linijskoga spektra. 


VIJESTI 


Spomen - slava Ruđeru Boškoviću. 

13.' veljače na dan 150 godišnjice 
smrti ovoga velikoga hrvatskoga na- 
učenjaka priredilo je Hrv. Prirodo¬ 
slovno Društvo u zajednici sa Pu¬ 
čkim Sveučilištem u Zagrebu (Ma- 
rulićev trg $0) spomen-slavu, na ko¬ 
joj su predavali prof. dr. S. Mat i- 
č e v i ć »O filozofijskom značenju Bo¬ 
škovića« ; prof. dr. V. Varićak »Ži¬ 
vot i matematički rad Boškovića« i 
prof. dr. V. V r k 1 j a n »Bošković 
kao fizičar i astronom«. Predavanje 
prof. Varićaka bilo je popraćeno ni¬ 
zom zanimljivih điapozitiva. Neda¬ 
vno je i »Priroda« u svojem jubilar¬ 
nom broju (br. 9, 1936) iskazala Ru¬ 
đeru Boškoviću počast, đonijevši nje¬ 
govu sliku na naslovnom listu i čla¬ 
nak od prof. Varićaka: »Proučava¬ 


nje života i rada Ruda Boškovića 
kod nas«. 

Nutrija u Međumurju i Sloveniji. 

U početku mjeseca prosinca prošle 
godine bili smo zamoljeni od g. Ru- 
dolfa pl. P o n g r a t z-a, vlasnika »Ju- 
golova« d. đ. za promet i trgovinu 
divljači (Zagreb, Karadžićeva ul. 3). 
da pregledamo dva primjerka nu- 
trije ili močvarnoga dabra, koji su 
bili zatečeni i ubijeni u jednoj mo¬ 
čvari kraj Donje Dubrave u Među¬ 
murju, a u lovištu g. vlastelina Ru- 
dolfa pl. Hirschler a. 

Predočene su nam bile dvije živo¬ 
tinje, jedna velika i jedna mnogo 
manja, o kojima se držalo, da je 
jedno stara, a drugo mlada nutrija. 
Na prvi pogled se činilo da se doista 







radi o jednoj odrasloj i jednoj još 
posve mladoj životinji spomenute vr¬ 
ste, ali kod pomnije pretrage poka¬ 
zalo se, da je samo veća životinja 
nutrija ( Myocastor coypus), a manja 
(na naše iznenađenje) ondatra ili 
bizamski štakor (Fiberzibethi - 
cus). 

Zanimljivo je, da su obje životinje 
ubijene u istoj močvari, gotovo u 
isto vrijeme i od istoga lovca. Ubio 
ih je lugar vlastelinstva Donja Du¬ 
brava, Vinca H a j d i n j a k. On je 
u društvu nacllovca Josipa Bujana 


visokim šašem. Nalazi se između ri¬ 
jeka Drave i Mure. 0c! Drave je 
udaljena 1.5 km, a od Mure 2 km. 

Još iste večeri našli su rečeni 
lo\ci u šašu također gnijezdo od nu- 
trije. Kad su treći dan iznova obišli 
mjesto, opazili su, da je gnijezdo po¬ 
sve drugačije priređeno, nego što su 
ga prvi puta ostavili, pa su stoga 
zaključili, da se tamo još nalazi par 
od ubijene životinje. Njihova se slut¬ 
nja doista obistinila, jer nam je na¬ 
knadno nadlovac Bujan poslao iz¬ 
vještaj, prema kojemu je poslije ono¬ 



Nutrija ili močvarni dabar (M^ocastor cojpas' Mol.) 


3. prosinca prošle godine u večer 
izašao do močvare da čeka divlje 
patke. Prigodom čekanja pojavila se " 
iz šaša plivajući na vodi najprije 
veća životinja (nutrija), koju je lu¬ 
gar pogledao za vidru i pod vidru 
ubio, a malo zatim zaplivala je vo¬ 
dom manja životinja (ondatra), koju 
je također ubio. 

Močvara se nalazi usred velikoga 
općinskoga pašnjaka zvanoga Gmaj- 
nu u Donjoj Dubravi, a tvorevina je 
potoka Rakovnice. Močvara ima ob¬ 
lik skoro pravilnoga kruga sa pro¬ 
mjerom od 2 i pol km, a zarasla je 


ga događaja na istom mjestu bila 
nekoliko puta viđena još jedna nu¬ 
trija. 

Mi smo nadlovcu savjetovali, da 
se ova nutrija ne ubije, jer nutrija 
nije škodljiva životinja. 

Malo dana iza ovoga lovačkoga 
kuriozuma u Donjoj Dubravi, doži¬ 
vjeli smo novo iznenađenje. Pod na¬ 
slovom »Rijedak lovski plijen« donio 
je naime »Slovenec« (br. 278 od 15. 
XII. 1936) vijest, da je i u Slomščici 
blizu Št. Jurija bila ulovljena jedna 
nutrija. U dopisu (signiranom sa Dr. 
V. J.) se dodaje, da je poznati slo- 

venski lovac g. Žorž S a m e c, po¬ 
sjednik n Novoj Cerkvi kod Vojnika 
prije nekoliko godina osnovao na 
svojem posjedu farmu za nutrije sa 
svrhom, da ih gaji za dobivanje 
krzna. Prije godine i pol pobjegla je 
g. Samcu iz te farme kod Nove Cer- 
kve jedna nutrija, koja se skitala 
čitavo to vrijeme oko voda Hudinje. 
Voglajne i Slomščice. Pošto je ova 
životinja bila u času, kad je pobjegla, 
skotna (bremenita), vjerojatno je, da 
u tim vodotocima živi potomstvo ove 
ženke. Pisac drži, da je nutrija iz 
Slomščice potomak istoga legla. 

Što se tiče nutrije iz Donje Du¬ 
brave, možda i ona potječe iz iste 
slovenske farme kod Nove Cerkve, a 
možda je utekla i iz koje udaljenije 
farme u Austriji ili Mađarskoj, sli¬ 
jedeći tok Drave ili Mure, dok se 
nije ustalila kod Donje Dubrave. U 
ostalom možda se u oba slučaja 
(Slovenija, Međumurje) radi dapače 
o porodicama nutrija, koje su se pri¬ 
lagodile životu u slobodnoj prirodi, 
gdje su se i razmnožile, pa bi bilo 
vrijedno, da se zaštite, a ne da se 
potamane. 

Uz put napominjemo, da nisu ovo 
prvi slučajevi, pojavljivanja nutrija. 
odbjeglih iz farma, u slobodnoj pri¬ 
rodi. 

Takav je slučaj poznat iz godine 
1034. iz Akena na Labi u Sjev. Nje¬ 
mačkoj, gdje je ulovljen jedan pri¬ 
mjerak nutrije, koji je potjecao po 
svoj prilici sa jedne farme udaljene 
punih 60 km od Akeria 1 ), zatim iz 
Sohleswig-Holst.eina, gdje je u mje¬ 
secu studenom 1933. uteklo iz farme 
za životinje krznašice u Booknis-u 
(kod Gross-Waabs-a, okrug Eckern- 
fbrđe) 7 nutrija i u roku od dvije 
godine (do 1935.) napučilo čitavi taj 
okrug i zahvatilo susjedne okruge. 

x ) Rybafsky Vestnik XIV (1934) 
125. 


Nutrija pripada redu glodavaca, 
i to porodici nepravih štakora (Odo- 
dontidae), koji su svoje naučno ime 
dobili zbog toga, što ostaklica na 
plohi za žvakanje u njihovih kutnja¬ 
ka stvara nabore u obliku osmice. 

Nutrija je zdepasta tijela, široke 
i plosnate glave, zatubaste njuške, 
kratkih i snažnih nogu, u ko¬ 
jih su prsti (5) povezani širokom 
plivaćom opnom. Tjelesna dužina iz¬ 
nosi obično 40 do 50 cm, a toliko je 
otprilike dugačak i goli rep, koji je 
kao u pravih parcova okrugao i 
piema kraju tanak. Po obliku repa 
nutrija se na prvi pogled razlikuje 
od mnogo manje ondatre, u koje je 
rep postrance splošten, a prema kra¬ 
ju sa obje strane zaoštren (dvobrid). 
Stari mužjaci nutrije mogu da izra¬ 
stu i do 1 m u dužinu. Boja dlake 
je u glavnom sivkasta, pa žutkasto 
smeđa i crnkasta. 

Prvobitna domovina nutrije je 
Južna Amerika između Atlantskoga 
i Tihoga Oceana i od 24. do 43. stup¬ 
nja južne širine. Nutrija nastava u 
parovima na obalama jezera i ri¬ 
jeka, naročito voli vode stajaćice, 
kcje obiluju vodenim biljkama. Sva¬ 
ki par kopa sebi u obali rovinu du¬ 
boku oko 1 m, a široku oko 40 do 
60 cm. 

Nutrija se leže nekoliko puta u 
godini, a izleže svaki puta 5 do 7 
mladih. 

Nutrija je vanredna plivačica, ali 
loša ronilica. Na kopnu se kreće tro¬ 
mo, jer su u nje tako kratke noge, 
da joj se tijelo vuče gotovo po ze¬ 
mlji. Zbog toga se na kopnu podalje 
od vode može zateći samo onda, kad 
hoće da pređe iz jedne vode u dru¬ 
gu. Kad joj zaprijeti opasnost, jurne 
smjesta u vodu i zagnjuri. 

Nutrija stoji u krznarskoj indu¬ 
striji u velikoj cijeni i mnogo se 
traži. Zbog toga je njezin broj znatno 
spro, pa se danas i u njenoj domo¬ 


vini Americi i u Evropi podržavaj" 
mnoge farme za gajenje nutrija,, da 
se donekle izjednači poremećena rav¬ 
noteža prirode. 

Prema službenim podacima cari¬ 
narnice u Buenos Aires izvozila je 
još godine 1827. sama pokrajina En- 
tre Rios 300.000 komada na godinu. 
A u novije vrijeme dolaze po L o- 
m e r-u u godini oko 1,5 milijuna kr¬ 
zna u promet Evrope. Glavno je tr- 
^ žište Hamburg, pa Leipzig. Za ra¬ 

zliku od gotovo svih drugih životinja 
krznašica kod nutrije trbušna strana 
krzna mnogo je bolja i mnogo više 
^ vrijedi, nego leđna, zbog čega su i 

svlakovi većinom na leđima razre¬ 
zani. Najbolja krzna su ona iz Pa- 
tagonije, naročito iz oblasti rijeke 
Chubut i njezinih pritoka, zatim iz 
srednje Argentine, pa t. zv. Flores- 
krzna, koja dolaze u trgovinu u 
obliku mješina t. j. čitavih svlakova, 
koji se sa životinja skinu jedino za¬ 
rezom između stražnjih nogu. 

Nutrija je pretežno noćna i vrlo 
plaha životinja. Hrani se poglavito 
raznim biljem, a najmilija joj je 
hrana trava, ali uzima također ko¬ 
rijenje, gomolje, lišće, zrnje, pa i 
meso. Ribarstvu nije štetna, a i od 
njenih malih i jednostavnih stanova 
ne prijeti opasnost nasipima, hrana¬ 
ma i raznim napravama za ustavi ja¬ 
nje vode, kako je to slučaj kod on¬ 
datre. 

U novije vrijeme vrlo je iscrpno 
opisao vladanje evropske nutrije u 
' slobodnoj prirodi G. von Stud- 
n j t z. 2 ) Iz njegova izvještaja izlazi, 
da je nutrija u podivljalom stanju 
zadržala u glavnom iste osobine i 
navike života kao u svojoj južno- 
američkoj domovini. Drži se tromo 
tekućih voda i voda stajaćica, gradi 


L> ) Schrift. d. Naturw. Ver. fiir 
Scb]eswig-Holstein, XXI (1935) 287. 


na isti način rovove, hrani se pre¬ 
težno biljem i t. d. 

Svakako je njezino pojavljavanje 
kod nas u slobodnoj prirodi zanimljiv 
događaj, koji bi mogao imati pored 
privrednoga značenja još znatan in¬ 
teres za ekologiju, faunistiku i opću 
biologiju. Radi se dakako u prvom 
redu o otpornosti same životinje, 
hoće li moći izdržati osim blagih i 
naše stroge zime sa teškom studeni, 
ledom i velikim snijegom, kad sta¬ 
jaće vode s malim izuzetkom zamr- 
zuu, kao i o tome, da li će ju čo¬ 
vjek štititi i tako joj indirektno po¬ 
magati, da se rasplodi i ustali u slo¬ 
bodnoj prirodi naše faunističke obla¬ 
sti. 

Dvoglava zmija. U mjesecu listo¬ 
padu prošle godine donijele su neke 
naše novine vijest, da je u okolini 
Kočevja ulovljena dvoglava zmija. 
Odmah smo se obratili na prof. Fra 
nju U r š i č a, čije se ime spominjalo 
u vezi sa zmijom. Od njega smo do¬ 
bili i sliku, koju ovdje donosimo, a 
tako i podatke, koji se odnose na 
ovaj slučaj. 

Zmija pripada vrsti Coronella 
austriaca austriaca, koju Slovenci zo¬ 
vu smokulja, a mi smukulja 
ili gladiš (jer su u nje posve glat¬ 
ke krljušti). Dugačka je 18 cm. Ulo¬ 
vio ju je Janez K i k e 1 iz sela Smu- 
ke (505 m abs. vis.) na njivi pored 
ceste, koja vodi iz Kočevja preko 
Smuke na Dvor na Krki. Zmiju je 
ulovio 28. rujna pr. g., a poginula je 
13. listopada pr. g., što znači, da je u 
sužanjstvu živjela preko 14 dana. 
Sad se nalazi u alkoholu u zbirci g. 
prof. Uršiča. U početku bila je vrlo 
živa, posljednja dva dana više ne. 
Jela je sa objema glavama. 

Kod ove bicefalne (dvoglave) smu- 
kulje radi se o tipičnom slučaju t. zv. 
prednjega pođvostručenja (dupliei- 
tas anterior) tijela. Primjerak ima 

sigurno u vratnoj regiji i dvojnu hrp- 
tenjaču, što bi trebalo istražiti ront- 
genološki, jer pođvostručenje redo¬ 
vno ide dalje, nego se spolja vidi. 

Da se ne ponavljamo, upozorava¬ 
mo na članak »Dvoglave zmije«, ob¬ 
javljen predprošle godine u »Prirodi« 
(1935, str. 274), u kojem su opisane i 
naslikane dvije dvoglave smukulje 
iz zbirke gmazova zemaljskoga mu¬ 
zeja u Sarajevu i u kojem je opšir¬ 


Galeb sa prstenom. Kako nam 
javlja g. Maiko Šimi ć, općinski 
pisar, u Davoru, uhvatio je tamo 
Karla Gelemanović prvih dana 
prosinca pr. god. jednoga galeba, ko¬ 
ji je na lijevoj nozi nosio prsten sa 
oznakom »Lotos« B. Leipa Bohemia 
E 3586. 

Nalazište fosilnih sisara. Od Si- 
meona J. V 1 a t k o v i ča, činovnika 
tvornice šećera u Ćupriji, primili 



Dvoglava zmija snmkulja Coronella austriaca). Foto: Jos. Dornig (Kočev-e). 


nije raspravljano o pravim dvojnim 
tvorevinama teratologije. 

R. E f f e 1 d t spominje također 
dvoglavu smukulju. koja je živjela 
deset dana, i jednu mladu smukulju 
sa dvije zajedno srasle glave i t. d. 

Ustanovljeno je, da dvoglavost (di- 
cefalija) nije tako rijetka pojava kod 
zmija, ali nam se čini, da na nju oso¬ 
bito naginje upravo smukulja. 


smo zbirku kostiju i zuba, koji po¬ 
tječu od nekih diluvijskih sisara, 
i to od špiljskoga m e d j e d a, 
Ursus spelaeas (fragmenti bedrene 
kosti, goljenice i donje čeljusti, pa 
nekoliko zuba kutnjaka i očnjaka), 
od gorostasnoga jelena, Cer - 
vus megaceros (donji dio roga sa 
ružom (krunom) i šest komada raz¬ 
nih zuba) i od špiljskoga la¬ 




va, Felis leo spelaea (fragmenti do¬ 
nje čeljusti i bedrene kosti, pa ne¬ 
koliko zuba očnjaka i kutnjaka). 
Preostaci nađeni su u blizini mana¬ 
stira Ravanice na udaljenosti 12 km 
od Ćuprije prema Senjskom Rudni¬ 
ku, gdje ima nekoliko pećina. Pri¬ 
likom lomljenja krečnoga kamena, 
potrebnog tvornici šećera, radnici 
su ispred jedne pećine, u debeloj na- 
slagi krečnjaka, naišli na razbacane 
skamenjene kosti i zube spomenutih 
životinja. 

Po pričanju seljaka iz okoline, 
mjesto, na kojem su ostaci nađeni, 
bilo je nekad u samoj pećini, ali 
kako je kamen lomljen minama i sa 


r a z G 

I. S. (Zagreb). Pitanje: U br. 8. 
»Prirode« (1936), u članciću »Rijedak 
primjer albinizma« dodajete napome¬ 
nu, u kojoj ističete, da češći parcijal¬ 
ni albinizam kod lisice može da bude 
i posljedica križanja psa sa lisicom. 
Ja sam sam pred nekih dvadesetak 
godina imao prilike da vidim u na¬ 
šoj Liki ovakvih pasa po selima, koji 
su već na prvi pogled davali dojam, 
da je to pas, koji potječe iz parenja 
sa lisicom (uska glava kao u lisice, 
kratke noge, kitnjasti rep, čak i boja 
krzna). 

Ali ovu tvrdnju njemački kino¬ 
lozi zabacuju, čak tvrde, da je pa¬ 
renje lisice sa domaćim psom ne¬ 
moguće, dok parenje s vukom, vele, 
da je moguće. 

Molim Vas lijepo, da bi ml dali 
o toj stvari Vaš sud. 

Odgovor: Činjenica je, da se če¬ 
sto ne križaju vrlo blizu srodne vrste, 
dok se križaju vrste, koje pripadaju 
posve različitim rodovima. 


pećine, prostor, na kojem su nađene 
kosti, nalazi se sada ispred same pe¬ 
ćine zatrpan nanosima zemlje. Na 
istom mjestu našao je pred nekoliko 
godina jedan agronom kameni čekić. 
Preostatke je odredio prof. dr. Josip 
Poljak, kustos geološko-paleonto- 
loškog odjela Narodnoga Muzeja u 
Zagrebu. 

Nalazi boksita kod Leeevice. Prije 
nekoga vremena pronađeni su u se¬ 
lu Gornji Utori veliki ložaji boksit- 
ne ruđače. Po mišljenju stručnjaka 
ruđača je najbolje vrste, jer sadrža¬ 
va 60% čistoga aluminija. Nij’e nam 
poznato, da li se ovo novo ležište 
boksita već počelo eksploatirati. 


o v o r i 

Kod sisavaca poznajemo dosad 
mnogo slučajeva križanja: konj X 
magarac (mula, mazga), goveče X 
zebu, kozorog X koza, ovca X koza, 
koza X srna, pas X čagalj, pas X 
vuk, zec X kunić i t. d. 

Ne uviđamo, zašto se lisica ne bi 
križala (ukrštala) sa psom, kad se 
pas pari sa tako ljutim i odvratnim 
protivnikom, kao što su čagalj (ša- 
kal) i vuk? I ne znamo, zašto bi to 
rjeđe bivalo? Koji razlozi bi govo¬ 
rili protiv mogućnosti parenja lisice 
sa psom? 

Po našem uvjerenju dolazi do pa¬ 
renja lisice sa psom naročito u kra¬ 
jevima (revirima), u kojima su lisice 
već postale rijetke i gdje lisica ili 
lisac dugo mora okolo da luta u spol¬ 
noj pomami uzalud za partnerom 
svojega roda. A znamo dobro, da u 
svakom lovištu ima i pasa skitnica, 
dapače i podivljalih pasa, koji žive 
pravim divljim životom svojih pređa, 
koji poprimaju natrag divlju krvolo¬ 
čnu narav, noćivaju i kote se u slo- 

bocinoj prirodi, bježe i skrivaju se 
pred ljudima i nikad se više ne vra¬ 
ćaju u ljudska naselja itd. U osta¬ 
lom zašto bi pas osjećao veću aver¬ 
ziju protiv lisice nego protiv čaglja 
i vuka! 

Prema podacima iz stručne lova¬ 
čke literature ustrijeljeno je 11. stu¬ 
denoga 1905. u Nardu kod Braun- 
sclrvveiga jedno takvo kopile od psa 
i lisice. 

Šarene lisice bijelo-brđaste boje 
poznate su iz lovišta Sasnitza kod 
■Cjelovca, gdje je trgovac Julijo M a- 
chen 16. lipnja 1905. ulovio dvije 
žive takve lisice, dok je još jedna 
takva mlada lisica zaostala u istoj 
jazbini. A. Hugo’s Jagdzeitung donio 
je u 24. broju: 190& godine sliku je¬ 
dne od tili lisica, koje također drže 
za križance između psa i lisice. 

Rastresenih bilježaka o ovom pro¬ 
blemu naći će se još u raznim stra¬ 
nim lovačkim časopisima, u kojima 
so registriraju takva curiosa. 

M. H. 

H. K. (Sarajevo). Pitanje: 
Imam lijep herbarij naše flore (oko 
70 biljaka). Biljke su vrlo dobro sa¬ 
čuvale boju lišća i cvijeta, ali se 
bojim, da mi no počnu crnjeti. Molim 
Vas, da mi odgovorite, kako bih te 


svoje biljke spravio, pomoću kojega 
sredstva, a da dugo vremena sačuva¬ 
ju svoju prirodnu boju! 

Odgovor: Da se što duže saču¬ 
va boja lišća i cvijeta biljaka u her¬ 
bariju, valja paziti, da herbarij stal¬ 
no stoji izvan dosega i utjecaja in¬ 
tenzivnog danjeg svijetla, a kad tre¬ 
ba biljke premotati zbog štetnih in- 
sekata, koji ih razaraju, neka se to 
također čini u pomračenoj prostoriji. 
Najdulje ćete sačuvati prirodnu bo¬ 
ju biljnih objekata, ako herbarij stal¬ 
no držite spremljen u tamnom orma¬ 
ru, koji stoji u prostoriji zavješenih 
prozora. 

V. P. (Varaždin). Pitanje: Molim 
Vas, da mi javite, gdje bi čovjek 
mogao dati najjeftinije taksiđermi- 
rati ptice i razne druge kičmenjakeđ 

Odgovor: U Zagrebu imamo 

nekoliko dobrih preparatora. Obra¬ 
tite se na braću Allingcr, od ko¬ 
jih je jedan preparator u anatom¬ 
skom zavodu medicinskoga fakulteta 
(Gospodarska cesta), a drugi prepa¬ 
rator u zoološkom odjelu Narodnoga 
Muzeja. Oni će Vam sigurno kao 
đaku učiniti povoljne cijene. Dermo- 
plastički preparati relativno su skupi 
zbog materijala, koji je potreban za 
prepariranje. 


»Priroda, izlazi svakoga mjeseca osim srpnja i kolovoza. — Pretplata iznosi 
60 D na godinn za tuzemstvo, a 80 D za inozemstvo. — Za djake iznosi pret¬ 
plata 40 D na godinu. — Pojedini broj »Prirode« stoji 6 D. — Članarina za 
Elrv. Prirodoslovno društvo iznosi 80 D na godinu za tuzemstvo, a 100 D za 
inozemstvo. - Plativo i utuživo u Zagrebu. - Tko upravlja kakvo pitanje 
na »Prirodu« ili Hrv. Prirodoslovno Društvo, a želi, da mu se pismom uzvrati, 
treba da prida i marku za odgovor. Pisma, kojima nije priložena marka za 
odgovor, ne će se uvažiti. — Oglasi plaćaju se po stalnom cjeniku. Rukopisi 
se ne vraćaju. — Rukopisi i svi upiti stručne naravi šalju se na uredništvo, 
Zagreb, Bucon jićeva ulica 27. — Novac, sve narudžbe i reklamacije šalju se 
na upravu: Zagreb, Malinova ulica 3. Broj čekovne uplatnice 37.831. 


Vlasnik i izdavač: Hrvatsko Prirodoslovno Drušbvo u Zagrebu. — Urednik: Dr. Mi¬ 
roslav Hirtz. — Tisak tiskare O. Albreuht (P. Acinger) u Zagrebu, (Radićeva ulica 26). — 
Za tiskaru odgovara Petar Acinger, Zagreb, G-undulićeva ulica 22a 


Našim čitaocima. 

Imamo još nešto knjiga, koje se rasprodaju. Kasnije se knjige neće 
moći dobiti, jer se neće štampati nova naklada. Prepornčamo Vam nabavu 
ovih knjiga, jer su doista trajne vrijednosti, a cijena im je nadasve 
prihvatljiva. Narudžbe molimo na naslov: Uprava »Prirode«, Zagreb, 
Mallinova 3. 

Narudžba knjiga. 

Upravi „PRIRODE “ 

ZAGREB 

Mallinova 3 


Naručujem ove knjige: 


Komada 

Knjige 

Cijena 

Iznos: 


Flammarion: Posljednji dani ljudi 

22*- 



Fabre: Iz života kukaca 

16*- 



Fink: Razvoj živih bića 

18- 



Fink: Nasleđivanje 

13- 



Kučera: Naše nebo 

23- 



Borel: Slučaj 

23- 



Nordmann: Einstein i svemir 

18- 



Darwin : Put jednoga prirodoslovca 

22-- 



Thompson: Lobo 

13-- 



Godišta „Prirode" 1935. 

prema zalihi 

50- 



Ukupno: 




Napišite, koliko komada od kojih želite i ispunite iznos. Knjige 
šaljemo pouzećem. 

Do iznosa od Din 50.— zaračunavamo trošak i poštarinu Din 10.— 
od 51—100.— Din šaljemo knjige franko, 

od 101—300.— Din šaljemo franko i dajemo 10% popusta 

od 301—500— Din šaljemo franko i dajemo 20% popusta 

preko 500.— Din šaljemo franko i dajemo 25% popusta 

Plativo i utuživo u Zagrebu. 














Zadnja zaliha: 

Nikola Fink: RAZVOJ ŽIVIH BIČA 

160 strana, 82 slike, sadržaj: 

Transformizam, Promjenljivost živih bića, Raznoličnost 
živili bića, Raznoličnost vrsta, Promjene u geolo- 
gijskoj prošlosti, NapnČenost Zemlje, Građa životinja, 

Razviće životinja, Čovjek, Transformacija domaćih 

životinja.. Dinara 15.- 

Dr. Oton Ivueera: NAŠE NEBO 

160 strana, 101 slika, velika karta zvjezdanoga neba, 
sadržaj: 

Opći pregled noćnoga neba, Zvijezde se gibaju, Noćno 
nebo svakog četvrtgodišta, Sunce, Mjesec i planeti 
na nebeskom svodu, Kumovska Slama, Večernje 
zvjezdano nebo za sve mjesece u godini . . do sad Dinara 19.— 

sada Dinara 15.— 

Charles Darwin: PUT JEDNOGA PRIRODOSLOVCA 
170 strana, 15 slika, sa portretom i kartom. 

Sadržaj: Tko je Charles Darwin? 

I. St. Jago — Capverdski Otoci, II. Rio de Janeiro, 

III. Malđonalđo, IV. Od Ria Negro do Bahia Slance, 

V. Bahia Slanca, VI. Od Bahia Slance do Buenos 
Ayresa, VII. Od Buenos Ayresa do Santa Fe, VIII. 

Banda Oriental i Patagonija, IX. Santa Cruz, Pata- 
goni ja i Falklandaki Otoci, X. Ognjena Zemlja, 

XI. Magellanov Tjesnac, Klima južnih obala . do sad Dinara 20.— 

sada Dinara 15.— 

E. S. Thompson: LOBO 

124 strane sa ilustracijama. Osobito lijepa knjiga za 
zrelu omladinu: Pripovijesti iz životinjskoga svijeta, 

Lobo, Maca s bunjišta, Vinipešld- vuk, Priča o bi¬ 
jelom sobu, Bjelko .. 

Camille Flaimnarion: POSLJEDNJI DANI LJUDI 

110 strana, mnogo slika, sadržaj: I. U budućnosti, II. 

Preobrazbe, III. Na vrhuncu, IV. Vanitas vamtatum, 

V. Omegar, VI. Eva, VII. Posljednji dan. Epilog, Za¬ 
ključna filozofska rasprava.do sad 

sada 

J. H. Fabre: IZ ŽIVOTA KUKACA: 

118 strana, 5 tabla i mnogo slika, sadržaj: Veliko noćno 
paunee, Prutasti fratar, Njuh, Lov hogomoljke, Bogo- 
moljkina divlja ljubav, Gnijezdo bogomoljkino, Šturak 

poljski, Zrikavac, Osa grabljivica. Dinara 14.— 

Knjige bit će uskoro posve razgrabljene. Kasnije ih uopće više ne 
ćete moći dobiti. Htjeli bismo, da se u prvom redu naši pretplatnici kori¬ 
ste osobito dobrom prilikom i da nabave ove lijepe knjige uz tako niske 
cijene. Dajemo im povrh velikog'a sniženja cijena još i ove pogodnosti: 

Do narudžbe od 50 dinara zaračunavamo trošak i poštarinu od 10 din; 
od 51 do 100 dinara šaljemo knjige franko 


» 101 » 200 

» 

» 

» 

» 

i 

dajemo 

još 10% popusta; 

» 201 » 800 

» 

» 

» 

» 

» 

» 

» 15% 

» 

» 801 » 400 

» 

» 

» 

» 

» 

» 

» 20% 

» 

» 401 » 500 

» 

» 

» 

» 

» 

» 

» 25% 


preko 500 dinara 

» 

» 

» 

» 

» 

» 

» 30%. 



Knjige šaljemo radi lakšega obračuna samo pouzećem ili po pri¬ 
mitku unapred poslanoga novca 

Na ove cijene se vežemo, samo dok još imamo knjiga, pa molimo, 
da ih što prije naručite. 

„Prirod a“ 

Uprava časopisa 

Zagreb, Malinova 3 


Dinara 12.— 


Dinara 20.— 
Dinara 15.— 





